title: Byla C-302/11: 2011 m. birželio 17 d. Consiglio di Stato (Italija) pateiktas prašymas priimti prejudicinį sprendimą byloje Rosanna Valenza prieš Autorità Garante della Concorrenza e del Mercato

text:
               27.8.2011

               LT

               Europos Sąjungos oficialusis leidinys

               C 252/20

         2011 m. birželio 17 d.Consiglio di Stato (Italija) pateiktas prašymas priimti prejudicinį sprendimą byloje Rosanna Valenza prieš Autorità Garante della Concorrenza e del Mercato

   (Byla C-302/11)
   2011/C 252/39
   Proceso kalba: italų

      Prašymą priimti prejudicinį sprendimą pateikęs teismas

      Consiglio di Stato

      Šalys pagrindinėje byloje

      Apeliantė: Rosanna Valenza

      Kita proceso šalis: Autorità Garante della Concorrenza e del Mercato

      Prejudiciniai klausimai

               a)

               Ar pagal Direktyvos 1999/70/EB (1) priedo 4 punkto 4 dalį, — kurioje numatyta, kad „pagal terminuotas darbo sutartis dirbančių darbuotojų ir nuolatinių darbuotojų kvalifikacija, vertinama atsižvelgiant į jų darbo stažą, yra vienoda [darbo stažo kriterijai yra vienodi], nebent tokios kvalifikacijos skirtumai [skirtingi darbo stažo kriterijai] yra objektyviai pagristi“, skaitomą kartu su 5 punktu, kurį jau išaiškino ES Teisingumo Teismas ir pagal kurį Italijos teisės aktai, kuriuose įtvirtintas draudimas viešojoje tarnyboje terminuotą darbo sutartį pakeisti neterminuota, yra teisėti, — draudžiamos laikinai dirbančių darbuotojų padėties stabilizavimą reglamentuojančios nacionalinės teisės normos (Įstatymo Nr. 296/2006 1 straipsnio 519 dalis), pagal kurias neterminuotam laikotarpiui leidžiama iš karto įdarbinti asmenis, kurie jau dirba pagal terminuotą darbo sutartį, nukrypstant nuo viešo konkurso taisyklės, tačiau anuliuojant terminuotų darbo santykių laikotarpiu įgytą darbo stažą, ar vis dėlto nacionalinės teisės aktų leidėjo nuostata, kurioje numatyta, kad darbo stažas prarandamas, patenka į nukrypti leidžiančios nuostatos, pateisinamos „pagrįstomis priežastimis“ siekiant užkirsti kelią nuolatines pareigas jau einančių darbuotojų interesų pažeidimui skiriant į nuolatines pareigas laikinus darbuotojus (o taip atsitiktų, jei būtų atsižvelgta į laikinų darbuotojų įgytą darbo stažą), taikymo sritį?

               b)

               Ar pagal minėtą Direktyvos 1999/70/EB priedo 4 punkto 4 dalį, — kurioje numatyta, kad „pagal terminuotas darbo sutartis dirbančių darbuotojų ir nuolatinių darbuotojų kvalifikacija, vertinama atsižvelgiant į jų darbo stažą, yra vienoda [darbo stažo kriterijai yra vienodi], nebent tokios kvalifikacijos skirtumai [skirtingi darbo stažo kriterijai] yra objektyviai pagristi“, skaitomą kartu su 5 punktu, kurį jau išaiškino ES Teisingumo Teismas ir pagal kurį Italijos teisės aktai, kuriuose įtvirtintas draudimas viešojoje tarnyboje terminuotą darbo sutartį pakeisti neterminuota, yra teisėti, — draudžiamos tokios nacionalinės teisės normos, kuriose nors ir numatyta, kad terminuotos darbo sutarties laikotarpiu yra atsižvelgiama į įgytą darbo stažą, tačiau nustatyta, jog pasibaigus terminuotai darbo sutarčiai ji nutraukiama ir sudaroma nauja neterminuota darbo sutartis, kuri skiriasi nuo ankstesnės, o į įgytą darbo stažą neatsižvelgiama (Įstatymo Nr. 296/2006 1 straipsnio 519 dalis)?

      (1)  OL L 175, p. 43; 2004 m. specialusis leidimas lietuvių k., 5 sk., 3 t., p. 368.


title: Byla T-88/16: 2016 m. vasario 26 d. pareikštas ieškinys byloje Opko Ireland Global Holdings/EUIPO – Teva Pharmaceutical Industries (ALPHAREN)

text:
               18.4.2016

               LT

               Europos Sąjungos oficialusis leidinys

               C 136/41

         2016 m. vasario 26 d. pareikštas ieškinys byloje Opko Ireland Global Holdings/EUIPO – Teva Pharmaceutical Industries (ALPHAREN)

   (Byla T-88/16)
   (2016/C 136/57)
   Kalba, kuria surašytas ieškinys: anglų

      Šalys

      Ieškovė: Opko Ireland Global Holdings Ltd (Dublinas, Airija), atstovaujama baristerio S. Malynicz, solisitorių A. Smith ir D. Meale

      Atsakovė: Europos Sąjungos intelektinės nuosavybės tarnyba (EUIPO)

      Kita procedūros Apeliacinėje taryboje šalis: Teva Pharmaceutical Industries Ltd (Jeruzalė, Izraelis)

      Su procedūra EUIPO susijusi informacija

      Prekių ženklo, dėl kurio kilo ginčas, savininkė: ieškovė

      Prekių ženklas, dėl kurio kilo ginčas: žodinis Europos Sąjungos prekių ženklas ALPHAREN – Registracijos paraiška Nr. 4 320 297

      Procedūra EUIPO: protesto procedūra

      Ginčijamas sprendimas: 2015 m. gruodžio 16 d. EUIPO penktosios apeliacinės tarybos sprendimas byloje R 2387/2014-5

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą,

               —

               įpareigoti EUIPO padengti savo ir ieškovės bylinėjimosi išlaidas.

      Pagrindai, kuriais remiamasi

               —

               Reglamento Nr. 216/96 1 straipsnio d punkto 2 dalies pažeidimas dėl to, kad du Apeliacinės tarybos, priėmusios pirminį 2014 m. Apeliacinės tarybos sprendimą (ir 2015 m. liepos mėn. sprendimą dėl atšaukimo), nariai buvo ir Apeliacinės tarybos, kuri priėmė ginčijamą sprendimą, nariai.

               —

               Įgyvendinimo reglamento 50 straipsnio pažeidimas, nes buvo atsižvelgta į įrodymus, kurie nebuvo pateikti EUIPO per pirmąją protesto procedūrą.

               —

               Reglamento Nr. 207/2009 8 straipsnio 1 dalies b punkto pažeidimas, nes protestą pateikusi šalis nebuvo įpareigota įrodyti, kad nagrinėjamos prekės yra panašios.

               —

               Reglamento Nr. 207/2009 8 straipsnio 1 dalies b punkto pažeidimas, nes Apeliacinė taryba suklydo, kai identifikavo susijusią visuomenę ir bendrai kai vertino galimybę supainioti.


title: Byla T-396/05 R  2006 m. sausio 10 d.  Pirmosios instancijos teismo pirmininko nutartis byloje  ArchiMEDES prieš Komisiją  (Laikinųjų apsaugos priemonių taikymo procedūra — Prašymas taikyti laikinąsias apsaugos priemones — Arbitražinė išlyga — Priimtinumas — Skuba — Nebuvimas)

text:
               8.4.2006

               LT

               Europos Sąjungos oficialusis leidinys

               C 86/29

         2006 m. sausio 10 d. Pirmosios instancijos teismo pirmininko nutartis byloje ArchiMEDES prieš Komisiją

   (Byla T-396/05 R)
   (Laikinųjų apsaugos priemonių taikymo procedūra - Prašymas taikyti laikinąsias apsaugos priemones - Arbitražinė išlyga - Priimtinumas - Skuba - Nebuvimas)
   (2006/C 86/58)
   Proceso kalba: prancūzų
   Šalys

      Ieškovė: Architecture, microclimat, énergies douces — Europe et Sud (ArchiMEDES) SARL (Ganges, Prancūzija), atstovaujama advokatų P.-P. Van Gehuchten, J. Sambon ir P. Reyniers

      Atsakovė: Europos Bendrijų Komisija, atstovaujama K. Kańska ir E. Manhaeve
   Bylos dalykas
   Prašymas atidėti, pirma, 2005 m. spalio 5 d. laiške esančio Komisijos sprendimo, kuriuo ieškovei pranešama apie priešpriešinių reikalavimų įskaitymą, antra, 2005 m. rugpjūčio 30 d. laiške esančio Komisijos sprendimo, ir, trečia, 2005 m. rugpjūčio 23 d. skolos raštelio Nr. 3240705638 vykdymą.
   Nutarties rezoliucinė dalis

               1.

               Atmesti prašymą taikyti laikinąsias apsaugos priemones.

               2.

               Atidėti klausimo dėl bylinėjimosi išlaidų nagrinėjimą.


title: Byla T-311/09 P: 2011 m. gruodžio 13 d. Bendrojo Teismo nutartis byloje Marcuccio prieš Komisiją (Apeliacinis skundas — Viešoji tarnyba — Pareigūnai — Socialinė apsauga — Medicininių išlaidų atlyginimas — Komisijos sprendimas, kuriuo atsisakoma 100 % atlyginti apelianto patirtas tam tikras medicinines išlaidas — Iškraipymas — Pareiga motyvuoti — Instrukcija — Asmens nenaudai priimtas aktas — „Res judicata“ principas — „Litispendance“ — Patvirtinantis aktas)

text:
               18.2.2012

               LT

               Europos Sąjungos oficialusis leidinys

               C 49/23

         2011 m. gruodžio 13 d. Bendrojo Teismo nutartis byloje Marcuccio prieš Komisiją

   (Byla T-311/09 P) (1)

   (Apeliacinis skundas - Viešoji tarnyba - Pareigūnai - Socialinė apsauga - Medicininių išlaidų atlyginimas - Komisijos sprendimas, kuriuo atsisakoma 100 % atlyginti apelianto patirtas tam tikras medicinines išlaidas - Iškraipymas - Pareiga motyvuoti - Instrukcija - Asmens nenaudai priimtas aktas - „Res judicata“ principas - „Litispendance“ - Patvirtinantis aktas)
   2012/C 49/41
   Proceso kalba: italų

      Šalys

      Apeliantas: Luigi Marcuccio (Trikazė, Italija), atstovaujamas advokato G. Cipressa

      Kita proceso šalis: Europos Komisija, atstovaujama J. Currall ir C. Berardis-Kayser, padedamų advokato A. Dal Ferro

      Dalykas

   Apeliacinis skundas dėl 2009 m. gegužės 20 d. Tarnautojų teismo (pirmosios kolegijos) nutarties byloje F-73/08, Marcuccio prieš Komisiją, kuria kaip iš dalies nepriimtinas ir iš dalies nepagrįstas buvo atmestas ieškinys dėl Komisijos sprendimų nepatenkinti apelianto prašymų 100 % atlyginti patirtas tam tikras medicinines išlaidas panaikinimo bei prašymas atlyginti žalą.

      Rezoliucinė dalis

               1.

               Atmesti apeliacinį skundą.

               2.

               Luigi Marcuccio padengia savo ir Europos Komisijos patirtas bylinėjimosi išlaidas.

      (1)  OL C 233, 2009 9 26.


title: Byla C-527/10: 2012 m. liepos 5 d. Teisingumo Teismo (pirmoji kolegija) sprendimas byloje ( Legfelsőbb Bíróság (Vengrija) prašymas priimti prejudicinį sprendimą) ERSTE Bank Hungary Nyrt prieš Magyar Állam, B.C.L. Trading GmbH, ERSTE Befektetési Zrt (Teismų bendradarbiavimas civilinėse bylose — Bankroto bylos — Reglamentas (EB) Nr. 1346/2000 — 5 straipsnio 1 dalis — Taikymas laiko atžvilgiu — Europos Sąjungos nare nesančioje valstybėje pareikštas daiktine teise grindžiamas ieškinys — Kitoje valstybėje narėje skolininkui iškelta bankroto byla — Pirmosios valstybės tapimas Europos Sąjungos nare — Taikymas)

text:
               22.9.2012

               LT

               Europos Sąjungos oficialusis leidinys

               C 287/4

         2012 m. liepos 5 d. Teisingumo Teismo (pirmoji kolegija) sprendimas byloje (Legfelsőbb Bíróság (Vengrija) prašymas priimti prejudicinį sprendimą) ERSTE Bank Hungary Nyrt prieš Magyar Állam, B.C.L. Trading GmbH, ERSTE Befektetési Zrt

   (Byla C-527/10) (1)

   (Teismų bendradarbiavimas civilinėse bylose - Bankroto bylos - Reglamentas (EB) Nr. 1346/2000 - 5 straipsnio 1 dalis - Taikymas laiko atžvilgiu - Europos Sąjungos nare nesančioje valstybėje pareikštas daiktine teise grindžiamas ieškinys - Kitoje valstybėje narėje skolininkui iškelta bankroto byla - Pirmosios valstybės tapimas Europos Sąjungos nare - Taikymas)
   2012/C 287/06
   Proceso kalba: vengrų

      Prašymą priimti prejudicinį sprendimą pateikęs teismas

      Legfelsőbb Bíróság

      Šalys pagrindinėje byloje

      Ieškovė: ERSTE Bank Hungary Nyrt

      Atsakovės: Magyar Állam, B.C.L. Trading GmbH, ERSTE Befektetési Zrt

      Dalykas

   Prašymas priimti prejudicinį sprendimą — Legfelsőbb Bíróság — 2000 m. gegužės 29 d. Tarybos reglamento (EB) Nr. 1346/2000 dėl bankroto bylų (OL L 160, p. 1; 2004 m. specialusis leidimas lietuvių k., 19 sk., 1 t., p. 191) 5 straipsnio 1 dalies aiškinimas — Daiktine teise grindžiamas ieškinys, pareikštas valstybėje narėje, kurios teritorijoje yra aptariamos daiktinės teisės objektas, atsakovei, kurios centrinė buveinė yra kitoje valstybėje narėje ir kuriai šioje antroje valstybėje prieš pirmajai valstybei įstojant į Europos Sąjungą buvo iškelta bankroto byla — Reglamento (EB) Nr. 1346/2000 5 straipsnio 1 dalies taikymas laiko atžvilgiu

      Rezoliucinė dalis

   2000 m. gegužės 29 d. Tarybos reglamento (EB) Nr. 1346/2000 dėl bankroto bylų 5 straipsnio 1 dalis turi būti aiškinama taip, kad tokiomis aplinkybėmis, kokios susiklostė pagrindinėje byloje, ši nuostata taikoma net bankroto byloms, iškeltoms iki Vengrijos Respublikos įstojimo į Europos Sąjungą, jei 2004 m. gegužės 1 d. skolininko turtas, kuriam galiojo nagrinėjama daiktinė teisė, buvo šios valstybės teritorijoje, o tai turi nustatyti prašymą priimti prejudicinį sprendimą pateikęs teismas.

      (1)  OL C 30, 2011 1 29.


title: Byla T-572/11 R: 2012 m. vasario 17 d. Bendrojo Teismo pirmininko nutartis byloje Hassan prieš Tarybą (Laikinųjų apsaugos priemonių taikymas — Bendra užsienio ir saugumo politika — Ribojamosios priemonės Sirijai — Lėšų ir ekonominių išteklių įšaldymas — Prašymas taikyti laikinąsias apsaugos priemones — Skubos nebuvimas — Interesų palyginimas)

text:
               14.4.2012

               LT

               Europos Sąjungos oficialusis leidinys

               C 109/13

         2012 m. vasario 17 d. Bendrojo Teismo pirmininko nutartis byloje Hassan prieš Tarybą

   (Byla T-572/11 R)
   (Laikinųjų apsaugos priemonių taikymas - Bendra užsienio ir saugumo politika - Ribojamosios priemonės Sirijai - Lėšų ir ekonominių išteklių įšaldymas - Prašymas taikyti laikinąsias apsaugos priemones - Skubos nebuvimas - Interesų palyginimas)
   2012/C 109/29
   Proceso kalba: prancūzų

      Šalys

      Ieškovas: Samir Hassan (Damaskas, Sirija), atstovaujamas advokatų É. Morgan de Rivery ir E. Lagathu

      Atsakovė: Europos Sąjungos Taryba, atstovaujama S. Kyriakopoulou ir M. Vitsentzatos

      Dalykas

   Prašymas taikyti laikinąsias apsaugos priemones, visų pirma atidėti 2011 m. rugpjūčio 23 d. Tarybos įgyvendinimo sprendimo 2011/515/BUSP, kuriuo įgyvendinamas Sprendimas 2011/273/BUSP dėl ribojamųjų priemonių Sirijai (OL L 218, p. 20), ir 2011 m. rugpjūčio 23 d. Tarybos įgyvendinimo reglamento (ES) Nr. 843/2011, kuriuo įgyvendinamas Reglamentas (ES) Nr. 442/2011 dėl ribojamųjų priemonių, atsižvelgiant į padėtį Sirijoje (OL L 218, p. 1), taikymą tiek, kiek šie dokumentai susiję su ieškovu.

      Rezoliucinė dalis

               1.

               Atmesti prašymą taikyti laikinąsias apsaugos priemones.

               2.

               Atidėti bylinėjimosi išlaidų klausimo nagrinėjimą.


title: Byla C-282/09: 2010 m. kovo 18 d. Teisingumo Teismo (penktoji kolegija) nutartis byloje Caisse fédérale du Crédit mutuel Centre Est Europe (CFCMCEE) prieš Vidaus rinkos derinimo tarnybą (prekių ženklams ir pramoniniam dizainui) (Apeliacinis skundas — Procedūros reglamento 119 straipsnis — Bendrijos prekių ženklas — Reglamentas (EB) Nr. 40/94 — 7 straipsnio 1 dalies b ir c punktai — Atsisakymas registruoti — Visapusis vertinimas registracijos paraiškoje nurodytų prekių ir paslaugų atžvilgiu — Homogenines grupes sudarančios prekės ir paslaugos — Iš dalies akivaizdžiai nepagrįstas ir iš dalies akivaizdžiai nepriimtinas apeliacinis skundas)

text:
               5.6.2010

               LT

               Europos Sąjungos oficialusis leidinys

               C 148/11

         2010 m. kovo 18 d. Teisingumo Teismo (penktoji kolegija) nutartis byloje Caisse fédérale du Crédit mutuel Centre Est Europe (CFCMCEE) prieš Vidaus rinkos derinimo tarnybą (prekių ženklams ir pramoniniam dizainui)

   (Byla C-282/09) (1)

   (Apeliacinis skundas - Procedūros reglamento 119 straipsnis - Bendrijos prekių ženklas - Reglamentas (EB) Nr. 40/94 - 7 straipsnio 1 dalies b ir c punktai - Atsisakymas registruoti - Visapusis vertinimas registracijos paraiškoje nurodytų prekių ir paslaugų atžvilgiu - Homogenines grupes sudarančios prekės ir paslaugos - Iš dalies akivaizdžiai nepagrįstas ir iš dalies akivaizdžiai nepriimtinas apeliacinis skundas)
   2010/C 148/17
   Proceso kalba: prancūzų

      Šalys

      Apeliantė: Caisse fédérale du Crédit mutuel Centre Est Europe (CFCMCEE), atstovaujama advokatų P. Greffe ir L. Paudrat

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama A. Folliard-Monguiral

      Dalykas

   Apeliacinis skundas dėl 2009 m. gegužės 20 d. Pirmosios instancijos teismo (trečioji kolegija) sprendimo CFCMCEE prieš VRDT (P@YWEB CARD) (sujungtos bylos T-405/07 ir T-406/07), kuriuo šis atmetė ieškovės pirmojoje instancijoje ieškinį dėl 2007 m. liepos 10 d. ir rugsėjo 12 d. VRDT pirmosios apeliacinės tarybos sprendimų atmesti jos skundus dėl to, kad ekspertas atsisakė žodinius žymenis P@YWEB CARD ir PAYWEB CARD įregistruoti kaip prekių ženklus 1954 m. birželio 15 d. Nicos sutarties dėl tarptautinės prekių ir paslaugų klasifikacijos ženklams registruoti 9, 36 ir 38 klasių prekėms ir paslaugoms — 1993 m. gruodžio 20 d. Tarybos reglamento (EB) Nr. 40/94 dėl Bendrijos prekių ženklo (OL L 11, 1994, p. 1; 2004 m. specialusis leidimas lietuvių k., 17 sk., 1 t., p. 146) 7 straipsnio 1 dalies b punkto ir 73 straipsnio pažeidimas — Būtinybė atskirai nagrinėti minėto reglamento 7 straipsnio 1 dalyje išvardytus atmetimo pagrindus — Reikalavimas motyvuoti kiekvienos su registracijos paraiška susijusios prekės ir paslaugos registracijos atmetimą — Homogeninę grupę sudarančios prekės ir paslaugos.

      Rezoliucinė dalis

               1.

               Atmesti apeliacinį skundą.

               2.

               Priteisti iš Caisse fédérale du Crédit mutuel Centre Est Europe (CFCMEEB) bylinėjimosi išlaidas.

      (1)  OL C 233, 2009 9 26.


title: Byla T-341/11: 2012 m. kovo 23 d. Bendrojo Teismo nutartis byloje Ecologistas en Acción prieš Komisiją (Galimybė susipažinti su dokumentais — Reglamentas (EB) Nr. 1049/2001 — Implicitinis atsisakymas leisti susipažinti — Suinteresuotumas pareikšti ieškinį — Po ieškinio pareiškimo priimtas eksplicitinis sprendimas — Nereikalingumas priimti sprendimą)

text:
               26.5.2012

               LT

               Europos Sąjungos oficialusis leidinys

               C 151/29

         2012 m. kovo 23 d. Bendrojo Teismo nutartis byloje Ecologistas en Acción prieš Komisiją

   (Byla T-341/11) (1)

   (Galimybė susipažinti su dokumentais - Reglamentas (EB) Nr. 1049/2001 - Implicitinis atsisakymas leisti susipažinti - Suinteresuotumas pareikšti ieškinį - Po ieškinio pareiškimo priimtas eksplicitinis sprendimas - Nereikalingumas priimti sprendimą)
   2012/C 151/48
   Proceso kalba: ispanų

      Šalys

      Ieškovė: Ecologistas en Acción-CODA (Madridas, Ispanija), atstovaujama advokato J. Doreste Hernández

      Atsakovė: Europos Komisija, atstovaujama I. Martínez del Peral ir P. Costa de Oliveira

      Atsakovės pusėje į bylą įstojusi šalis: Ispanijos Karalystė, iš pradžių atstovaujama abogado del Estado M. Muñoz Pérez, padedamo advokato J. M. Rodriguez Cârcamo, vėliau abogado del Estado S. Centeno Huerta

      Dalykas

   Prašymas panaikinti Komisijos implicitinį sprendimą neleisti susipažinti su tam tikrais dokumentais, susijusiais su uosto statybos Granadiljoje (Tenerifė, Ispanija) projekto patvirtinimu, kuriuos Ispanijos valdžios institucijos persiuntė Komisijai vadovaudamosi 1992 m. gegužės 21 d. Tarybos direktyva 92/43/EEB dėl natūralių buveinių ir laukinės faunos bei floros apsaugos (OL L 206, p. 7; 2004 m. specialusis leidimas lietuvių k., 15 sk., 2 t., p. 102).

      Rezoliucinė dalis

               1.

               Nebereikia priimti sprendimo dėl ieškinio

               2.

               Europos Komisija padengia savo bei Ecologistas en Acción-CODA patirtas bylinėjimosi išlaidas.

               3.

               Ispanijos Karalystė padengia savo bylinėjimosi išlaidas.

      (1)  OL C 252, 2011 8 27.


title: Byla C-460/12: 2012 m. spalio 15 d. Krajský súd v Prešove (Slovakija) pateiktas prašymas priimti prejudicinį sprendimą byloje SKP prieš Ján Bríla

text:
               16.2.2013

               LT

               Europos Sąjungos oficialusis leidinys

               C 46/11

         2012 m. spalio 15 d.Krajský súd v Prešove (Slovakija) pateiktas prašymas priimti prejudicinį sprendimą byloje SKP prieš Ján Bríla

   (Byla C-460/12)
   2013/C 46/20
   Proceso kalba: slovakų

      Prašymą priimti prejudicinį sprendimą pateikęs teismas

      Krajský súd v Prešove

      Šalys pagrindinėje byloje

      Ieškovė: SKP, k. s.

      Atsakovas: Ján Bríla

      Prejudiciniai klausimai

               1.

               Ar Europos Sąjungos pagrindinių teisių chartijos 38 straipsnis ir 1993 m. balandžio 5 d. Tarybos direktyvos 93/13/EEB (1) dėl nesąžiningų sąlygų sutartyse su vartotojais 6 straipsnio 1 dalis bei 7 straipsnio 1 dalis turi būti aiškinami taip, kad jiems prieštarauja valstybės narės teisės aktas, kaip antai nagrinėjamas pagrindinėje byloje, pagal kurį nacionaliniam teismui, kuris turi nuspręsti dėl pardavėjo ar teikėjo prašymo, susijusio su vartotojui pareikštu reikalavimu, kurio senaties terminas yra suėjęs, neleidžiama savo iniciatyva atsižvelgti į senaties terminą, net jeigu vartotojui teikiamos paslaugos pagal nesąžiningas sutarties sąlygas?

               2.

               Jeigu atsakymas į pirmąjį klausimą būtų neigiamas, ar 1993 m. balandžio 5 d. Tarybos direktyvos 93/13/EEB dėl nesąžiningų sąlygų sutartyse su vartotojais 6 straipsnio 1 dalis ir 7 straipsnio 1 dalis turi būti aiškinamos taip, kad teismas privalo savo iniciatyva informuoti vartotoją apie jo teisę remtis kreditoriaus reikalavimo senaties terminu?

      (1)  OL L 95, p. 29; 2004 m. specialusis leidimas lietuvių k., 15 sk., 2 t., p. 288.


title: Byla T-510/15: 2017 m. vasario 2 d. Bendrojo Teismo sprendimas byloje Mengozzi/EUIPO – Consorzio per la tutela dell’olio extravergine di oliva toscano (TOSCORO) (Europos Sąjungos prekių ženklas — Registracijos pripažinimo negaliojančia procedūra — Žodinis Europos Sąjungos prekių ženklas TOSCORO — Ankstesnė saugoma geografinė nuoroda „Toscano“ — Absoliutus atmetimo pagrindas — Reglamento (EB) Nr. 40/94 142 straipsnis — Reglamento (EEB) Nr. 2081/92 13 ir 14 straipsniai — Dalinis registracijos pripažinimas negaliojančia)

text:
               13.3.2017

               LT

               Europos Sąjungos oficialusis leidinys

               C 78/26

         2017 m. vasario 2 d. Bendrojo Teismo sprendimas byloje Mengozzi/EUIPO – Consorzio per la tutela dell’olio extravergine di oliva toscano (TOSCORO)

   (Byla T-510/15) (1)

   ((Europos Sąjungos prekių ženklas - Registracijos pripažinimo negaliojančia procedūra - Žodinis Europos Sąjungos prekių ženklas TOSCORO - Ankstesnė saugoma geografinė nuoroda „Toscano“ - Absoliutus atmetimo pagrindas - Reglamento (EB) Nr. 40/94 142 straipsnis - Reglamento (EEB) Nr. 2081/92 13 ir 14 straipsniai - Dalinis registracijos pripažinimas negaliojančia))
   (2017/C 078/34)
   Proceso kalba: anglų

      Šalys

      Ieškovas: Roberto Mengozzi (Monakas, Monakas), atstovaujamas advokato T. Schuffenecker

      Atsakovė: Europos Sąjungos intelektinės nuosavybės tarnyba (EUIPO), atstovaujama A. Schifko ir S. Crabbe

      Kita procedūros EUIPO apeliacinėje taryboje šalis, įstojusi į bylą Bendrajame Teisme: Consorzio per la tutela dell’olio extravergine di oliva toscano IGP (Florencija, Italija), atstovaujama advokato F. Albisinni

      Atsakovės pusėje įstojusi į bylą šalis: Italijos Respublika, atstovaujama G. Palmieri

      Dalykas

   Ieškinys, pateiktas dėl 2015 m. birželio 5 d. EUIPO antrosios apeliacinės tarybos sprendimo (byla R 322/2014-2), susijusio su registracijos pripažinimo negaliojančia procedūra tarp Consorzio per la tutela dell’olio extravergine di oliva Toscano IGP ir R. Mengozzi

      Rezoliucinė dalis

               1.

               Atmesti ieškinį.

               2.

               Priteisti iš Roberto Mengozzi, be savo bylinėjimosi išlaidų, padengti Europos Sąjungos intelektinės nuosavybės tarnybos (EUIPO) ir Consorzio per la tutela dell’olio extravergine di oliva Toscano IGP patirtas bylinėjimosi išlaidas.

               3.

               Italijos Respublika padengia savo bylinėjimosi išlaidas.

      (1)  OL C 354, 2015 10 26.


title: Byla C-189/13: 2014 m. liepos 3 d. Teisingumo Teismo (trečioji kolegija) sprendimas byloje ( Tribunal de grande instance de Bayonne (Prancūzija) prašymas priimti prejudicinį sprendimą) Préfet des Pyrénées-Atlantiques/Raquel Gianni Da Silva (Laisvės, saugumo ir teisingumo erdvė — Direktyva 2008/115/EB — Bendros neteisėtai šalyje esančių trečiųjų šalių piliečių grąžinimo taisyklės ir procedūros — Nacionalinės teisės aktai, pagal kuriuos numatyta laisvės atėmimo bausmė už neteisėtą atvykimą, pripažįstamą sunkiu nusikaltimu — Ginčui išspręsti nebereikalingas Teisingumo Teismo atsakymas — Poreikio priimti sprendimą nebuvimas)

text:
               1.9.2014

               LT

               Europos Sąjungos oficialusis leidinys

               C 292/8

         2014 m. liepos 3 d. Teisingumo Teismo (trečioji kolegija) sprendimas byloje (Tribunal de grande instance de Bayonne (Prancūzija) prašymas priimti prejudicinį sprendimą) Préfet des Pyrénées-Atlantiques/Raquel Gianni Da Silva

   (Byla C-189/13) (1)

   ((Laisvės, saugumo ir teisingumo erdvė - Direktyva 2008/115/EB - Bendros neteisėtai šalyje esančių trečiųjų šalių piliečių grąžinimo taisyklės ir procedūros - Nacionalinės teisės aktai, pagal kuriuos numatyta laisvės atėmimo bausmė už neteisėtą atvykimą, pripažįstamą sunkiu nusikaltimu - Ginčui išspręsti nebereikalingas Teisingumo Teismo atsakymas - Poreikio priimti sprendimą nebuvimas))
   2014/C 292/10
   Proceso kalba: prancūzų

      Prašymą priimti prejudicinį sprendimą pateikęs teismas

      Tribunal de grande instance de Bayonne

      Šalys pagrindinėje byloje

      Ieškovas: Préfet des Pyrénées-Atlantiques

      Atsakovė: Raquel Gianni Da Silva

      Rezoliucinė dalis

   Nebereikia atsakyti į 2013 m. balandžio 9 d.Tribunal de grande instance de Bayonne (Prancūzija) laisvės ir sulaikymo klausimus sprendžiančios teisėjos pateiktą prašymą priimti prejudicinį klausimą (byla C-189/13).

      (1)  OL C 164, 2013 6 8.


title: Byla C-628/16: 2016 m. gruodžio 5 d. Bundesfinanzgericht (Austrija) pateiktas prašymas priimti prejudicinį sprendimą byloje Kreuzmayr GmbH

text:
               27.3.2017

               LT

               Europos Sąjungos oficialusis leidinys

               C 95/4

         2016 m. gruodžio 5 d.Bundesfinanzgericht (Austrija) pateiktas prašymas priimti prejudicinį sprendimą byloje Kreuzmayr GmbH

   (Byla C-628/16)
   (2017/C 095/10)
   Proceso kalba: vokiečių

      Prašymą priimti prejudicinį sprendimą pateikęs teismas

   Bundesfinanzgericht

      Šalys pagrindinėje byloje

      Kasatorė: Kreuzmayr GmbH

      Prejudiciniai klausimai

   1 klausimas
   Ar tokiais atvejais, kaip nagrinėjami pagrindinėje byloje, kai mokesčių mokėtojas X1 prekiavo valstybėje narėje A laikomomis prekėmis ir šias prekes pardavė mokesčių mokėtojui X2, o X2 pranešė X1 apie ketinimą prekes gabenti į valstybę narę B ir nurodė šios valstybės narės jam suteiktą apyvartos mokesčio mokėtojo kodą,
   kai X2 šias prekes perpardavė mokesčių mokėtojui X3 ir su X3 susitarė, kad šis paves gabenti arba gabens prekes iš valstybės narės A į valstybę narę B, ir kai X3 pavedė gabenti arba gabeno tas prekes iš valstybės narės A į valstybę narę B ir X3 jau valstybėje narėje A galėjo disponuoti prekėmis kaip savininkas,
   kai X2 nepranešė X1, kad prekes perpardavė anksčiau, negu jos išgabentos iš valstybės narės A,
   ir kai X1 taip pat negalėjo suprasti, kad ne X2 paveda gabenti arba gabena prekes iš valstybės narės A į valstybę narę B,
   Sąjungos teisės nuostatos turi būti aiškinamos taip, kad tiekimo, kurį X1 atlieka X2 reikmėms, vieta nustatoma pagal Direktyvos 2006/112/EB (1) 32 straipsnio pirmą sakinį, todėl X1 atliekamas tiekimas X2 reikmėms yra Bendrijos vidaus tiekimas (vadinamasis aktyvusis tiekimas)?
   2 klausimas
   Jeigu į pirmąjį klausimą būtų atsakyta neigiamai, ar Sąjungos teisės nuostatos turi būti aiškinamos taip, kad X3 vis dėlto X2 jam sąskaitoje faktūroje nurodytą pridėtinės vertės mokestį, nustatytą valstybės narės B, turi atskaityti kaip pirkimo PVM, jeigu X3 įsigytas prekes valstybėje narėje B naudoja savo apmokestinamiesiems sandoriams ir jeigu negalima įžvelgti, kad X3 piktnaudžiauja teise atskaityti pirkimo PVM?
   3 klausimas
   Jeigu į pirmąjį klausimą būtų atsakyta teigiamai ir jeigu X1 vėliau sužino, kad X3 pavedė gabenti prekes ir jau valstybėje narėje A prekėmis galėjo disponuoti kaip savininkas, ar Sąjungos teisės nuostatos turi būti aiškinamos taip, kad X1 atliktas tiekimas X2 atgaline data nelaikomas Bendrijos vidaus tiekimu (kad jį taip pat atgaline data reikia laikyti vadinamuoju pasyviuoju tiekimu)?

      (1)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, p. 1).


title: Byla T-527/10: 2011 m. gruodžio 16 d. Bendrojo Teismo nutartis byloje Google prieš VRDT — G-mail (GMail) (Bendrijos prekių ženklas — Protestas — Protesto atsiėmimas — Nereikalingumas priimti sprendimą)

text:
               28.7.2012

               LT

               Europos Sąjungos oficialusis leidinys

               C 227/20

         2011 m. gruodžio 16 d. Bendrojo Teismo nutartis byloje Google prieš VRDT — G-mail (GMail)

   (Byla T-527/10) (1)

   (Bendrijos prekių ženklas - Protestas - Protesto atsiėmimas - Nereikalingumas priimti sprendimą)
   2012/C 227/32
   Proceso kalba: anglų

      Šalys

      Ieškovė: Google, Inc. (Vilmingtonas, Jungtinės Valstijos), atstovaujama advokatų M. Kinkeldey ir A. Bognár

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama D. Botis

      Kita procedūros VRDT Apeliacinėje taryboje šalis, įstojusi į bylą Bendrajame Teisme: G-mail GmbH (Los Andželas, Jungtinės Valstijos), atstovaujama advokato S. Eble

      Dalykas

   Ieškinys dėl 2010 m. rugsėjo 8 d. VRDT ketvirtosios apeliacinės tarybos sprendimo (byla R 342/2010-4), susijusio su protesto procedūra tarp Giersch Ventures LLC ir Google, Inc.

      Rezoliucinė dalis

               1.

               Nėra reikalo priimti sprendimą dėl ieškinio.

               2.

               Ieškovė ir įstojusi į bylą šalis padengia kiekviena savo bylinėjimosi išlaidas ir po pusę atsakovės patirtų bylinėjimosi išlaidų.

      (1)  OL C 30, 2011 1 29.


title: Byla T-36/07 2007 m. vasario 12 d. pareikštas ieškinys byloje Zipcar prieš VRDT — Canary Islands Car (ZIPCAR)

text:
               14.4.2007

               LT

               Europos Sąjungos oficialusis leidinys

               C 82/44

         2007 m. vasario 12 d. pareikštas ieškinys byloje Zipcar prieš VRDT — Canary Islands Car (ZIPCAR)

   (Byla T-36/07)
   (2007/C 82/94)
   Kalba, kuria surašytas ieškinys: anglų
   Šalys

      Ieškovė: Zipcar, Inc. (Kembridžas, JAV), atstovaujama solicitor M. Elmslie ir barrister N. Saunders

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Canary Islands Car SL (Lanzarotė, Ispanija)
   Ieškovės reikalavimai

               —

               Panaikinti visą 2006 m. lapkričio 30 d. Antrosios apeliacinės tarybos sprendimą ir grąžinti paraišką Vidaus rinkos derinimo tarnybai (prekių ženklams ir pramoniniam dizainui) tęsti registravimo procedūrą.

               —

               Priteisti iš Vidaus rinkos derinimo tarnybos padengti ieškovės bylinėjimosi išlaidas.

         Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovė

      Prašomas įregistruoti Bendrijos prekių ženklas: žodinis prekių ženklas „ZIPCAR “9, 39 ir 42 klasių prekėms ir paslaugoms — paraiška Nr. 3 139 375
   Ženklo ar žymens, kuriuo remiamasi protesto procese, savininkas: Canary Islands Car SL

      Ženklas ar žymuo, kuriuo remiamasi protesto procese: žodinis nacionalinis prekių ženklas „CICAR “39 klasės paslaugoms

      Protestų skyriaus sprendimas: patenkinti protestą 39 klasės paslaugų atžvilgiu

      Apeliacinės tarybos sprendimas: atmesti apeliaciją

      Ieškinio pagrindai: Tarybos reglamento Nr. 40/94 8 straipsnio 1 dalies b punkto pažeidimas, nes nebuvo supainiojimo galimybės ir Apeliacinė taryba nepadarė tinkamų išvadų tiek dėl atitinkamų paslaugų paprasto vartotojo, tiek dėl atitinkamos rinkos pobūdžio.


title: Byla C-447/11 P: 2013 m. gruodžio 5 d. Teisingumo Teismo (antroji kolegija) sprendimas byloje Caffaro Srl , kuriai taikoma speciali administravimo tvarka, prieš Europos Komisiją (Apeliacinis skundas — Karteliai — Europos vandenilio peroksido ir natrio perborato rinka — Sprendimas, kuriuo konstatuojamas EB 81 straipsnio pažeidimas — Baudos apskaičiavimas — Pažeidimo trukmė — Senatis — Lengvinančios aplinkybės)

text:
               15.2.2014

               LT

               Europos Sąjungos oficialusis leidinys

               C 45/4

         2013 m. gruodžio 5 d. Teisingumo Teismo (antroji kolegija) sprendimas byloje Caffaro Srl, kuriai taikoma speciali administravimo tvarka, prieš Europos Komisiją

   (Byla C-447/11 P) (1)

   (Apeliacinis skundas - Karteliai - Europos vandenilio peroksido ir natrio perborato rinka - Sprendimas, kuriuo konstatuojamas EB 81 straipsnio pažeidimas - Baudos apskaičiavimas - Pažeidimo trukmė - Senatis - Lengvinančios aplinkybės)
   2014/C 45/07
   Proceso kalba: italų

      Šalys

      Apeliantė: Caffaro Srl, kuriai taikoma speciali administravimo tvarka, atstovaujama avvocati C. Biscaretti di Ruffia ir E. Gambaro

      Kita proceso šalis: Europos Komisija, atstovaujama V. Di Bucci, L. Malferrari, R. Striani ir B. Gencarelli

      Dalykas

   Apeliacinis skundas dėl 2011 m. birželio 16 d. Bendrojo Teismo (šeštoji išplėstinė kolegija) sprendimo Caffaro prieš Komisiją (T-192/06), kuriuo Bendrasis Teismas atmetė prašymą panaikinti 2006 m. gegužės 3 d. Komisijos sprendimą C(2006) 1766 (galutinis) dėl [EB] 81 straipsnio ir EEE susitarimo 53 straipsnio taikymo procedūros (byla COMP/F/38.620 — Vandenilio peroksidas ir natrio perboratas), kiek juo Komisija skyrė solidarią baudą ieškovei ir SNIA SpA, arba sumažinti minėtą baudą — Baudos — Vienodas požiūris — Senaties terminas — Pareiga motyvuoti.

      Rezoliucinė dalis

               1.

               Atmesti apeliacinį skundą.

               2.

               Priteisti iš Caffaro Srl, kuriai taikoma speciali administravimo tvarka, bylinėjimosi išlaidas.

      (1)  OL C 311, 2011 10 22.


title: Byla T-492/10: 2013 m. vasario 20 d. Bendrojo Teismo sprendimas byloje Melli Bank prieš Tarybą (Bendra užsienio ir saugumo politika — Iranui taikomos ribojamosios priemonės siekiant užkirsti kelią branduolinių ginklų platinimui — Lėšų įšaldymas — Subjektas, 100 % priklausantis subjektui, kuris pripažintas dalyvaujančiu branduolinių ginklų platinimo veikloje — Neteisėtumu grindžiamas prieštaravimas — Pareiga motyvuoti — Teisė į gynybą — Teisė į veiksmingą teisminę gynybą)

text:
               6.4.2013

               LT

               Europos Sąjungos oficialusis leidinys

               C 101/17

         2013 m. vasario 20 d. Bendrojo Teismo sprendimas byloje Melli Bank prieš Tarybą

   (Byla T-492/10) (1)

   (Bendra užsienio ir saugumo politika - Iranui taikomos ribojamosios priemonės siekiant užkirsti kelią branduolinių ginklų platinimui - Lėšų įšaldymas - Subjektas, 100 % priklausantis subjektui, kuris pripažintas dalyvaujančiu branduolinių ginklų platinimo veikloje - Neteisėtumu grindžiamas prieštaravimas - Pareiga motyvuoti - Teisė į gynybą - Teisė į veiksmingą teisminę gynybą)
   2013/C 101/36
   Proceso kalba: anglų

      Šalys

      Ieškovas: Melli Bank plc (Londonas, Jungtinė Karalystė), iš pradžių atstovaujamas solisitorių S. Gadhia, S. Ashley, QC D. Anderson ir baristerio R. Blakeley, vėliau solisitorių S. Ashley, S. Jeffrey, A. Irvine, QC D. Wyatt ir baristerio R. Blakeley

      Atsakovė: Europos Sąjungos Taryba, atstovaujama M. Bishop ir R. Liudvinaviciute-Cordeiro

      Atsakovės pusėje įstojusi į bylą šalis: Europos Komisija, atstovaujama S. Boelaert ir M. Konstantinidis

      Dalykas

   Pirma, prašymas panaikinti 2010 m. liepos 26 d. Tarybos sprendimą 2010/413/BUSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP (OL L 195, p. 39), 2010 m. spalio 25 d. Tarybos sprendimą 2010/644/BUSP, kuriuo iš dalies keičiamas Sprendimas 2010/413 (OL L 281, p. 81), 2010 m. spalio 25 d. Tarybos reglamentą (ES) Nr. 961/2010 dėl ribojamųjų priemonių Iranui, kuriuo panaikinamas Reglamentas (EB) Nr. 423/2007 (OL L 281, p. 1), 2011 m. gruodžio 1 d. Tarybos sprendimą 2011/783/BUSP, kuriuo iš dalies keičiamas Sprendimas 2010/413 (OL L 319, p. 71), 2011 m. gruodžio 1 d. Tarybos įgyvendinimo reglamentą (ES) Nr. 1245/2011, kuriuo įgyvendinamas Reglamentas Nr. 961/2010 (OL L 319, p. 11), ir 2012 m. kovo 23 d. Tarybos reglamentą (ES) Nr. 267/2012 dėl ribojamųjų priemonių Iranui, kuriuo panaikinamas Reglamentas Nr. 961/2010 (OL L 88, p. 1), kiek šie aktai susiję su ieškovu, ir, antra, prašymas pripažinti, kad Reglamento Nr. 961/2010 16 straipsnio 2 dalies a punktas ir Reglamento Nr. 267/2012 23 straipsnio 2 dalis netaikomi ieškovui.

      Rezoliucinė dalis

               1.

               Atmesti ieškinį.

               2.

               Melli Bank plc padengia savo ir Europos Sąjungos Tarybos patirtas bylinėjimosi išlaidas.

               3.

               Europos Komisija padengia savo bylinėjimosi išlaidas.

      (1)  OL C 328, 2010 12 4.


title: Byla T-809/14: 2014 m. gruodžio 12 d. pareikštas ieškinys byloje Italija/Komisija

text:
               9.2.2015

               LT

               Europos Sąjungos oficialusis leidinys

               C 46/59

         2014 m. gruodžio 12 d. pareikštas ieškinys byloje Italija/Komisija

   (Byla T-809/14)
   (2015/C 046/77)
   Proceso kalba: italų

      Šalys

      Ieškovė: Italijos Respublika, atstovaujama avvocato dello Stato P. Gentili ir G. Palmieri

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               panaikinti 2014 m. spalio 2 d. Europos Komisijos žmogiškųjų resursų generalinio direktoriaus pažymą HR.A2 Italijos Respublikos užsienio reikalų ministerijos generaliniam direktoriui Europos Sąjungos reikalams;

               —

               priteisti iš Komisijos bylinėjimosi išlaidas.

      Ieškinio pagrindai ir pagrindiniai argumentai

   Šis ieškinys susijęs su minėta pažyma, kuri buvo išrašyta po to, kai buvo paskelbtas pranešimas apie laisvą Europos Sąjungos įstaigų vertimo centro (Liuksemburgas) direktoriaus darbo vietą (COM/2014/10356), dėl kurio iškelta byla T-636/14, ir kurioje pateikiami paaiškinimai dėl nurodytų neatitikimų tarp šio pranešimo ir interneto puslapį, kurioje kandidatai gali pateikti savo kandidatūras, esančio formuliaro, prieinamo tik prancūzų, anglų ir vokiečių kalbomis.
   Grįsdama ieškinį ieškovė remiasi trimis pagrindais.

               1.

               Pirmasis ieškinio pagrindas susijęs su SESV 18 straipsnio ir 24 straipsnio 4 dalies, Europos Sąjungos pagrindinių teisių chartijos 22 straipsnio, Reglamento Nr. 1, nustatančio kalbas, kurios turi būti vartojamos Europos ekonominėje bendrijoje, 1 ir 2 straipsnių, Pareigūnų tarnybos nuostatų 1 d straipsnio 1 ir 6 dalių pažeidimu, padarytu dėl to, kad po pranešimo buvo pateikta nuoroda į Komisijos interneto puslapį su privalomo pobūdžio patikslinimu, kuriame nurodyta, jog kandidatai privalo gyvenimo aprašymus ir motyvacinį laišką parengti anglų, prancūzų ar vokiečių kalbomis ir jokia kita Sąjungos kalba. Ieškovės nuomone, norėdama ištaisyti šiuos trūkumus, Komisija turėjo padaryti pakeitimus puslapyje ir pratęsti kandidatūrų pateikimo terminą.

               2.

               Antrasis ieškinio pagrindas susijęs su teisėtų lūkesčių apsaugos ir lojalaus bendradarbiavimo principų (ESS 4 straipsnio 3 dalis) pažeidimu, padarytu dėl to, kad per pranešimo rengimo procedūrą Komisija kelis kartus patikino Italijos vyriausybę, kad minėta lingvistinė diskriminacija bus panaikinta, nors rengdama pranešimą ir nustatydama interneto puslapio, į kurį teikiama nuoroda norintiems pateikti kandidatūras, veikimo taisykles, ji pasielgė priešingai.

               3.

               Trečiasis ieškinio pagrindas susijęs su šiuo atveju nagrinėjamos priemonės motyvavimo trūkumu, nes ją turėjo priimti Komisijos pirmininkas arba atitinkamas Europos komisaras, o ne žmogiškųjų resursų generalinis direktorius.


title: Byla T-486/17: 2017 m. rugpjūčio 2 d. pareikštas ieškinys byloje Foodterapia/EUIPO – Cloetta Italia (DIETOX)

text:
               25.9.2017

               LT

               Europos Sąjungos oficialusis leidinys

               C 318/20

         2017 m. rugpjūčio 2 d. pareikštas ieškinys byloje Foodterapia/EUIPO – Cloetta Italia (DIETOX)

   (Byla T-486/17)
   (2017/C 318/26)
   Kalba, kuria surašytas ieškinys: anglų

      Šalys

      Ieškovė: Foodterapia, SL (Barselona, Ispanija), atstovaujama advokatų J. Erdozain López ir J. Galán López

      Atsakovė: Europos Sąjungos intelektinės nuosavybės tarnyba (EUIPO)

      Kita procedūros Apeliacinėje taryboje šalis: Cloetta Italia Srl (Kremona, Italija)

      Su procedūra EUIPO susijusi informacija

      Pareiškėja: ieškovė.

      Prekių ženklas, dėl kurio kilo ginčas: vaizdinis Sąjungos prekių ženklas, kuriame yra žodinis elementas DIETOX – Registracijos paraiška Nr. 13 072 798.

      Procedūra EUIPO: protesto procedūra.

      Ginčijamas sprendimas: 2017 m. gegužės 12 d. EUIPO penktosios apeliacinės tarybos sprendimas byloje R 1611/2016-5.

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą,

               —

               priteisti iš EUIPO bylinėjimosi išlaidas.

      Pagrindas, kuriuo remiamasi

               —

               Reglamento Nr. 207/2009 8 straipsnio 1 dalies b punkto pažeidimas.


title: Išrinktas Bendrojo Teismo pirmininkas

text:
               23.10.2010

               LT

               Europos Sąjungos oficialusis leidinys

               C 288/2

      Išrinktas Bendrojo Teismo pirmininkas
      (2010/C 288/02)
      2010 m. rugsėjo 13 d. susirinkę Bendrojo Teismo teisėjai pagal Procedūros reglamento 7 straipsnio nuostatas išrinko Marc Jaeger Bendrojo Teismo pirmininku laikotarpiui nuo 2010 m. rugsėjo 13 d. iki 2013 m. rugpjūčio 31 dienos.


title: Byla T-431/04 Italijos Respublikos 2004 m. spalio 19 d. pareikštas ieškinys Europos Bendrijų Komisijai

text:
               18.12.2004

               LT

               Europos Sąjungos oficialusis leidinys

               C 314/26

         Italijos Respublikos 2004 m. spalio 19 d. pareikštas ieškinys Europos Bendrijų Komisijai
   (Byla T-431/04)
   (2004/C 314/61)
   Proceso kalba: italų
   2004 m. spalio 19 d. Europos Bendrijų Pirmosios instancijos teisme buvo pareikštas Italijos Respublikos, atstovaujamos avvocato dello Stato Maurizio Fiorilli, ieškinys Europos Bendrijų Komisijai.
   Ieškovas Pirmosios instancijos teismo prašo:

               —

               panaikinti prie Komisijos reglamento (EB) Nr. 1429/2004 I priedo 103 punkto pateiktą paaiškinimą, susijusį su pavadinimo „Tocai friulano“ naudojimo laikinu apribojimu iki 2007 m. kovo 31 d.

         Teisiniai pagrindai ir pagrindiniai argumentai
   Šioje byloje teisiniai pagrindai ir pagrindiniai argumentai yra identiški nurodytiems byloje T-417/04 Regione Autonoma Friuli Venezia Giulia/Komisija (1).

      (1)  Dar nepaskelbta OL.


title: Byla T-58/08 P 2008 m. vasario 8 d. Europos Bendrijų Komisijos pateiktas apeliacinis skundas dėl 2007 m. lapkričio 27 d. Tarnautojų teismo sprendimo byloje F-122/06 Roodhuijzen prieš Komisiją

text:
               12.4.2008

               LT

               Europos Sąjungos oficialusis leidinys

               C 92/38

         2008 m. vasario 8 d. Europos Bendrijų Komisijos pateiktas apeliacinis skundas dėl 2007 m. lapkričio 27 d. Tarnautojų teismo sprendimo byloje F-122/06 Roodhuijzen prieš Komisiją

   (Byla T-58/08 P)
   (2008/C 92/77)
   Proceso kalba: prancūzų
   Šalys

      Apeliantė: Europos Bendrijų Komisija, atstovaujama J. Currall ir D. Martin

      Kita proceso šalis: Anton Pieter Roodhuijzen (Liuksemburgas, Liuksemburgo Didžioji Hercogystė)
   Apeliantės reikalavimai

               —

               Panaikinti 2007 lapkričio 27 d. Tarnautojų teismo sprendimą byloje F-122/06 Roodhuijzen prieš Komisiją.

               —

               Atmesti A. P. Roodhuijzen ieškinį.

               —

               Nuspręsti, kad kiekviena šalis padengia savo šioje instancijoje ir Tarnautojų teisme patirtas bylinėjimosi išlaidas.

         Apeliacinio skundo pagrindai ir pagrindiniai argumentai
   Šiuo apeliaciniu skundu Komisija prašo panaikinti 2007 m. lapkričio 27 d. Tarnautojų teismo sprendimą, priimtą byloje Roodhuijzen prieš Komisiją, F-122/06, kuriuo panaikinamas Komisijos sprendimas, kuriuo atsisakoma pripažinti jo nesantuokinę partnerystę Europos bendrijos sveikatos draudimo sistemos atžvilgiu.
   Pagrįsdama savo apeliacinį skundą Komisija nurodo tris panaikinimo pagrindus.
   Pirmuoju pagrindu Komisija tvirtina, kad Tarnautojų teismas priėmė sprendimą ultra vires pažeidžiant Pareigūnų tarnybos nuostatų VII priedo 1 straipsnio 2 dalį ir nediskriminavimo principą tiek, kiek jis atmetė su tuo susijusius ieškovo argumentus pakeičiant savais ir neleidžiant Komisijai į juos atsakyti ir todėl pažeidžiant jo teises į gynybą.
   Antrasis pagrindas susijęs su tariama teisės klaida aiškinant Pareigūnų tarnybos nuostatų VII priedo 1 straipsnio 2 dalyje įtvirtintą sąvoką „partnerystė“, suteikiančią teisę į sveikatos draudimo sistemą pareigūno partneriui.
   Trečiasis pagrindas, pateiktas papildomai, susijęs su klaidingu nediskriminavimo principo aiškinimu.


title: Sujungtos bylos C-318/11 ir C-319/11: 2012 m. spalio 25 d. Teisingumo Teismo (aštuntoji kolegija) sprendimas byloje ( Förvaltningsrätten i Falun (Švedija) prašymas priimti prejudicinį sprendimą) Daimler AG (C-318/11), Widex A/S (C-319/11) prieš Skatteverket (Bendra pridėtinės vertės mokesčio sistema — Direktyva 2006/112/EB — 170 ir 171 straipsniai — Aštuntoji PVM direktyva — 1 straipsnis — Direktyva 2008/9/EB — 3 straipsnio a punktas — Pridėtinės vertės mokesčio grąžinimo apmokestinamiesiems asmenims, neįsisteigusiems šalies teritorijoje, tvarka — Valstybėje narėje įsisteigęs apmokestinamasis asmuo, kitoje valstybėje vykdantis tik techninių bandymų ar tyrimų veiklą)

text:
               22.12.2012

               LT

               Europos Sąjungos oficialusis leidinys

               C 399/5

         2012 m. spalio 25 d. Teisingumo Teismo (aštuntoji kolegija) sprendimas byloje (Förvaltningsrätten i Falun (Švedija) prašymas priimti prejudicinį sprendimą) Daimler AG (C-318/11), Widex A/S (C-319/11) prieš Skatteverket

   (Sujungtos bylos C-318/11 ir C-319/11) (1)

   (Bendra pridėtinės vertės mokesčio sistema - Direktyva 2006/112/EB - 170 ir 171 straipsniai - Aštuntoji PVM direktyva - 1 straipsnis - Direktyva 2008/9/EB - 3 straipsnio a punktas - Pridėtinės vertės mokesčio grąžinimo apmokestinamiesiems asmenims, neįsisteigusiems šalies teritorijoje, tvarka - Valstybėje narėje įsisteigęs apmokestinamasis asmuo, kitoje valstybėje vykdantis tik techninių bandymų ar tyrimų veiklą)
   2012/C 399/07
   Proceso kalba: švedų

      Prašymą priimti prejudicinį sprendimą pateikęs teismas

      Förvaltningsrätten i Falun

      Šalys pagrindinėje byloje

      Ieškovės: Daimler AG (C-318/11), Widex A/S (C-319/11)

      Atsakovė: Skatteverket

      Dalykas

   C-318/11
   Prašymas priimti prejudicinį sprendimą — Förvaltningsrätten i Falun — 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (OL L 347, p. 1) 170 ir 171 straipsnių, 1979 m. gruodžio 6 d. Aštuntosios Tarybos direktyvos 79/1072/EEB dėl valstybių narių apyvartos mokesčių įstatymų suderinimo — Pridėtinės vertės mokesčio grąžinimo apmokestinamiesiems asmenims, kurie nėra įsisteigę šalies teritorijoje, tvarka (OL L 331, p. 11; 2004 m. specialusis leidimas lietuvių k., 9 sk., 1 t., p. 79) 1 ir 2 straipsnių bei 2008 m. vasario 12 d. Tarybos direktyvos 2008/9/EB, nustatančios Direktyvoje 2006/112/EB numatyto pridėtinės vertės mokesčio grąžinimo apmokestinamiesiems asmenims, kurie nėra įsisteigę PVM grąžinančioje valstybėje narėje, o yra įsisteigę kitoje valstybėje narėje, išsamias taisykles (OL L 44, p. 23), 2, 3 ir 5 straipsnių aiškinimas — Valstybėje narėje A įsisteigęs automobilių gamintojas, kuris valstybėje narėje B įsigijo tam tikrų prekių ar paslaugų tam, kad per toje valstybėje narėje įsteigtą dukterinę bendrovę galėtų atlikti savo automobilių atsparumo žiemos sąlygomis bandymus, turėdamas tikslą prekiauti tokiais automobiliais valstybėje narėje A — Automobilių gamintojui 100 % priklausanti dukterinė bendrovė, kurios pagrindinis tikslas yra valstybėje narėje B teikti patronuojančiai bendrovei patalpas ir bandymų trasas, reikalingas bandymams, bei paslaugas, susijusias su vykdoma bandymų veikla, kuri reikalinga vykdyti patronuojančios bendrovės komercinę veiklą valstybėje narėje, kurioje ši bendrovė yra įsisteigusi — Automobilių gamintojo nuolatinio padalinio valstybėje narėje B buvimas ar nebuvimas
   C-319/11
   Prašymas priimti prejudicinį sprendimą — Förvaltningsrätten i Falun — 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (OL L 347, p. 1) 170 ir 171 straipsnių bei 1979 m. gruodžio 6 d. Aštuntosios Tarybos direktyvos 79/1072/EEB dėl valstybių narių apyvartos mokesčių įstatymų suderinimo — Pridėtinės vertės mokesčio grąžinimo apmokestinamiesiems asmenims, kurie nėra įsisteigę šalies teritorijoje, tvarka (OL L 331, p. 11; 2004 m. specialusis leidimas lietuvių k., 9 sk., 1 t., p. 79) 1 ir 2 straipsnių aiškinimas — Valstybėje narėje A įsisteigusi klausos aparatų gamybos bendrovė, kuri valstybėje narėje B įsigijo prekių ir paslaugų tam, kad veiklą galėtų vykdyti toje valstybėje narėje esantis šios bendrovės audiologijos tyrimų padalinys, kurio darbuotojai yra įdarbinti minėtoje bendrovėje — Klausos aparatus gaminančios bendrovės nuolatinio padalinio valstybėje narėje B buvimas ar nebuvimas

      Rezoliucinė dalis

               1.

               Pridėtinės vertės mokesčio apmokestinamasis asmuo, įsisteigęs valstybėje narėje ir kitoje valstybėje narėje vykdantis tik techninius bandymus ar tyrimo darbus, bet ne apmokestinamuosius sandorius, negali būti laikomas kaip toje kitoje valstybėje narėje turintis „nuolatinį padalinį, iš kurio vykdė verslo sandorius“, kaip tai suprantama pagal 1979 m. gruodžio 6 d. Aštuntosios Tarybos direktyvos 79/1072/EEB dėl valstybių narių apyvartos mokesčių įstatymų suderinimo — Pridėtinės vertės mokesčio grąžinimo apmokestinamiesiems asmenims, kurie nėra įsisteigę šalies teritorijoje, tvarka, iš dalies pakeistos 2006 m. lapkričio 20 d. Tarybos direktyva 2006/98/EB, 1 straipsnį ir 2008 m. vasario 12 d. Tarybos direktyvos 2008/9/EB, nustatančios Direktyvoje 2006/112/EB numatyto pridėtinės vertės mokesčio grąžinimo apmokestinamiesiems asmenims, kurie nėra įsisteigę PVM grąžinančioje valstybėje narėje, o įsisteigę kitoje valstybėje narėje, išsamias taisykles, 3 straipsnio a punktą.

               2.

               Dėl šio aiškinimo nekyla abejonių susiklosčius tokiai situacijai, kaip antai nagrinėjama pagrindinėje byloje C-318/11, dėl aplinkybės, kad valstybėje narėje, kurioje pateiktas prašymas dėl grąžinimo, apmokestinamasis asmuo turi jam 100 % priklausančią dukterinę bendrovę, kuri beveik išimtinai skirta teikti jam įvairias paslaugas, susijusias su vykdomais techniniais bandymais.

      (1)  OL C 269, 2011 9 10.


title: Byla F-75/06 2006 m. liepos 17 d. pareikštas ieškinys byloje Lofaro prieš Komisiją

text:
               2.9.2006

               LT

               Europos Sąjungos oficialusis leidinys

               C 212/48

         2006 m. liepos 17 d. pareikštas ieškinys byloje Lofaro prieš Komisiją

   (Byla F-75/06)
   (2006/C 212/86)
   Proceso kalba: prancūzų
   Šalys

      Ieškovas: Alessandro Lofaro (Briuselis, Belgija), atstovaujamas advokato J.-L. Laffineur

      Atsakovė: Europos Bendrijų Komisija
   Ieškovo reikalavimai

               —

               Panaikinti 2005 m. rugsėjo 28 d. sprendimą ieškovą atleisti pasibaigus jo bandomajam laikotarpiui bei šį sprendimą pagrindžiančią ataskaitą apie bandomąjį laikotarpį.

               —

               Jeigu reikia, panaikinti 2005 m. kovo 31 d. administracijos, įgaliotos sudaryti darbo sutartis, sprendimą atmesti ieškovo skundą.

               —

               Priteisti iš atsakovės kaip patirtos žalos atlyginimą ieškovui sumokėti įvertintus ex aequo et bono85 473 eurų už turtinę žalą ir 50 000 eurų už neturtinę žalą, pasiliekant teisę šias sumas padidinti ar sumažinti teismo proceso metu.

               —

               Priteisti iš Europos Bendrijų Komisijos bylinėjimosi išlaidas.

         Ieškinio pagrindai ir pagrindiniai argumentai
   Ieškovas, buvęs Komisijos laikinas tarnautojas, nuo 2004 m. rugsėjo 16 d. iki 2009 m. rugsėjo 15 d. buvo įdarbintas pagal darbo sutartį, kuri numatė 6 mėnesių bandomąjį laikotarpį pagal Kitų tarnautojų įdarbinimo sąlygų (KTĮS) 14 straipsnį. Po pirmos neigiamos vertinimo ataskaitos, bandomojo laikotarpio pratęsimo šešiems mėnesiams ir antros neigiamos vertinimo ataskaitos atsakovė šią sutartį nutraukė.
   Savo ieškinyje ieškovas tvirtina, kad atsakovė padarė akivaizdžių vertinimo klaidų, nes, pirma, ji rėmėsi netiksliomis faktinėmis aplinkybėmis ar šias aplinkybes klaidingai aiškino, ir, antra, ji ieškovą kaltino dalykais, už kuriuos jis negali būti laikomas atsakingu.
   Be to, ieškovo teigimu, atsakovė taip pat pažeidė bendruosius principus, užtikrinančius teisę į orumą ir gynybą bei pareiškė nereikalingą kritiką.
   Galiausiai ieškovas nurodo, kad neužbaigdama vertinimo ataskaitos bent prieš mėnesį iki bandomojo laikotarpio pabaigos atsakovė pažeidė KTĮS 14 straipsnį.


title: Byla C-128/05 Europos Bendrijų Komisijos 2005 m. kovo 18 d. pareikštas ieškinys Austrijos Respublikai

text:
               23.7.2005

               LT

               Europos Sąjungos oficialusis leidinys

               C 182/21

         Europos Bendrijų Komisijos 2005 m. kovo 18 d. pareikštas ieškinys Austrijos Respublikai
   (Byla C-128/05)
   (2005/C 182/41)
   Proceso kalba: vokiečių
   2005 m. kovo 18 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Dr. Dimitris Triantafyllou, nurodžiusio adresą dokumentams įteikti Liuksemburge, ieškinys Austrijos Respublikai.
   Europos Bendrijų Komisija Teisingumo Teismo prašo:

               —

               pripažinti, kad leisdama ne Austrijoje įsteigtiems apmokestinamiesiems asmenims, užsiimantiems keleivių pervežimu Austrijoje, neteikti mokesčio deklaracijų ir nemokėti neto pridėtinės vertės mokesčio sumos, jeigu jų Austrijoje gautos metinės pajamos yra mažesnės nei 22 000 eurų, motyvuojant tuo, kad mokėtino pridėtinės vertės mokesčio suma lygi atskaitytino pridėtinės vertės mokesčio sumai ir supaprastintos tvarkos taikymą sąlygoja tai, kad Austrijoje pridėtinės vertės mokestis sąskaitose ar kituose sąskaitomis laikomuose dokumentuose nenurodomas, Austrijos Respublika pažeidė savo įsipareigojimus pagal 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (1) 2 ir 6 straipsnius, 9 straipsnio 2 dalies b punktą, 17 ir 18 straipsnius bei 22 straipsnio 3–5 dalis;

               —

               priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai
   Austrijoje apmokestinamųjų asmenų, įsteigtų kitose valstybėse narėse arba trečiosiose valstybėse, vykdomam tarptautiniam keleivių pervežimui nuo 2002 m. balandžio 1 d. taikoma supaprastinta tvarka. Tokiems apmokestinamiesiems asmenims leidžiama neteikti mokesčio deklaracijų ir nemokėti neto pridėtinės vertės mokesčio sumos, jeigu jų Austrijoje gautos metinės pajamos neviršija 22 000 eurų. Pagal šią tvarką preziumuojama, kad tokiu atveju mokėtino pridėtinės vertės mokesčio suma lygi atskaitytino pridėtinės vertės mokesčio sumai. Tuo pačiu metu apmokestinamieji asmenys, kurie šia tvarka naudojasi, gali savo sąskaitose ar kituose sąskaitomis laikomuose dokumentuose nenurodyti Austrijoje mokėtino pridėtinės vertės mokesčio.
   Ši tvarka prieštarauja 1977 m. gegužės 17 d. Tarybos direktyvos 77/388/EEB, dar vadinamos Šeštąja PVM direktyva, ir 2001 m. gegužės 19 d. Tarybos sprendimo 2001/242/EB nuostatoms.
   Komisija teigia, kad nors minėta direktyva ir numato supaprastintos tvarkos smulkiajam verslui galimybę, tačiau Austrijos teisės akte vartojama „smulkiojo verslo“ sąvoka (mažesnės nei 22 000 eurų pajamos Austrijoje) neatitinka vieningai aiškintinos Bendrijos teisėje vartojamos „smulkiojo verslo“ sąvokos. Be to, neįrodyta, kad Austrijos supaprastinta tvarka nesąlygoja mokesčio sumažinimo, išeinančio už supaprastinimo, kurį leisti siekia minėtos direktyvos 24 straipsnio 1 dalis, ribų. Atleidimas nuo sąskaitų pateikimo, mokesčių deklaravimo ir mokesčio nurodymo pareigų taip pat yra formalus per didelio supaprastinimo aspektas.
   Komisija tvirtina, kad ginčijama Austrijos tvarka negali būti priimtina ir remiantis minėtu Tarybos sprendimu. Nors šis sprendimas ir įgalina Austriją nuo 2001 m. sausio 1 d. iki 2005 m. gruodžio 31 d. apmokestinti tarptautinį keleivių pervežimą, kurį vykdo ne Austrijoje įsteigti apmokestinamieji asmenys ne Austrijoje įregistruotomis transporto priemonėmis, nukrypstant nuo minėtos direktyvos 11 straipsnio, tačiau ši išimtis aiškiai susieta su sąlyga, kad Austrijoje nuvažiuotas atstumas turi būti apmokestintas remiantis vidutiniu apmokestinimo pagrindu už asmenį ir kilometrą.

      (1)  OL L 145, 1977, p. 1.


title: Byla T-68/14: 2014 m. sausio 29 d. pareikštas ieškinys byloje Post Bank Iran prieš Tarybą

text:
               28.4.2014

               LT

               Europos Sąjungos oficialusis leidinys

               C 129/27

         2014 m. sausio 29 d. pareikštas ieškinys byloje Post Bank Iran prieš Tarybą

   (Byla T-68/14)
   2014/C 129/35
   Proceso kalba: anglų

      Šalys

      Ieškovas: Post Bank Iran (Teheranas, Iranas), atstovaujamas advokato D. Luff

      Atsakovė: Europos Sąjungos Taryba

      Reikalavimai

   Ieškovas Bendrojo Teismo prašo:

               —

               panaikinti 2013 m. lapkričio 15 d. Tarybos sprendimo 2013/661/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui (OL L 306, 2013, p. 18), priedo 1 pastraipą,

               —

               panaikinti 2013 m. lapkričio 15 d. Tarybos įgyvendinimo reglamento (ES) Nr. 1154/2013, kuriuo įgyvendinamas Reglamentas (ES) Nr. 267/2012 dėl ribojamųjų priemonių Iranui (OL L 306, 2013, p. 3), priedo 1 pastraipą,

               —

               pripažinti Tarybos sprendimo 2010/413/BUSP (1) 20 straipsnio 1 dalies c punktą, iš dalies pakeistą 2012 m. sausio 23 d. Tarybos sprendimo 2012/35/BUSP (2) 1 straipsnio 7 dalimi, ir 2012 m. kovo 23 d. Reglamento 267/2012 (3) 23 straipsnio 2 dalies d punktą ir 46 straipsnio 2 dalį netaikytinais ieškovui,

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

   Grįsdamas ieškinį ieškovas remiasi trimis pagrindais.

               1.

               Pirmasis ieškinio pagrindas, susijęs su tuo, kad Bendrasis Teismas turi jurisdikciją peržiūrėti ir Tarybos sprendimo 2013/661/BUSP priedo 1 pastraipą, ir Tarybos įgyvendinimo reglamento (ES) Nr. 1154/2013 priedo 1 pastraipą bei patikrinti jų atitiktį bendriesiems Sąjungos teisės principams.

               2.

               Antrasis ieškinio pagrindas, susijęs su tuo, kad Tarybos sprendimu 2010/413/BUSP, iš dalies pakeistu 2012 m. sausio 23 d. Tarybos sprendimo 2012/35/BUSP 1 straipsnio 7 dalimi, ir 2012 m. kovo 23 d. Tarybos reglamentu 267/2012 pažeidžiama ES teisė, o šie teisės aktai turėtų būti pripažinti netaikytinais ieškovui, todėl jais grindžiami 2013 m. lapkričio 15 d. Tarybos sprendimas 2013/661/BUSP ir 2013 m. lapkričio 15 d. Tarybos įgyvendinimo reglamentas (ES) Nr. 1154/2013 negalioja dėl tokių priežasčių:

                           —

                           2012 m. kovo 23 d. Tarybos reglamento 267/2012 46 straipsnio 2 dalimi pažeidžiamas SESV 215 straipsnis, nes ja Tarybai suteikiama teisė nuspręsti dėl sankcijų ieškovui nesilaikant SESV 215 straipsnyje numatytos procedūros.

                           —

                           Tarybos sprendimo 2010/413/BUSP 20 straipsnio 1 dalies c punktu, iš dalies pakeistu 2012 m. sausio 23 d. Tarybos sprendimo 2012/35/BUSP 1 straipsnio 7 dalimi, ir 2012 m. kovo 23 d. Reglamento 267/2012 23 straipsnio 2 dalies d punktu pažeidžiamos pagrindinės asmenų teisės, saugomos ESS 2, 21 ir 23 straipsnyje ir ES pagrindinių teisių chartijoje, kiek juose Tarybai suteikiami įgaliojimai savo nuožiūra nuspręsti, kuriam asmeniui ir subjektui Taryba nori taikyti sankcijas, kai nustato, kad tas asmuo ar subjektas teikia paramą Irano vyriausybei.

               3.

               Trečiasis ieškinio pagrindas, susijęs su tuo, kad Taryba padarė teisės ir fakto klaidų, kai priėmė 2013 m. lapkričio 15 d. Tarybos sprendimą 2013/661/BUSP ir 2013 m. lapkričio 15 d. Tarybos įgyvendinimo reglamentą (ES) Nr. 1154/2013, kiek jie susiję su ieškovu, dėl tokių priežasčių:

                           —

                           Konkretus motyvas įtraukti Post Bank Iran į sąrašą yra nepagrįstas. Ieškovas aiškiai paneigė teikęs finansinę paramą Irano vyriausybei. Be to, ieškovas Iranui neteikė branduolinės paramos. Taigi nesilaikyta Tarybos sprendimo 2010/413/BUSP 20 straipsnio 1 dalies c punkto (vėliau iš dalies pakeisto 2012 m. sausio 23 d. Tarybos sprendimo 2012/35/BUSP 1 straipsnio 7 dalimi, 2012 m. spalio 15 d. Tarybos sprendimo 2012/635/BUSP 1 straipsnio 8 dalimi, 2012 m. gruodžio 21 d. Tarybos sprendimo 2012/829/BUSP 1 straipsnio 2 dalimi) ir Tarybos reglamento (ES) Nr. 267/2012 (vėliau iš dalies pakeisto 2012 m. gruodžio 21 d. Tarybos reglamento (ES) Nr. 1263/2012 1 straipsnio 11 dalimi) reikalavimų.

                           —

                           taikydama sankcijas Post Bank Iran vien dėl to, kad jis yra vyriausybės kontroliuojama bendrovė, Taryba diskriminavo ieškovą, palyginti su kitomis Irano valstybinėmis bendrovėmis, kurioms sankcijos nebuvo taikytos. Taigi Taryba pažeidė lygybės, nediskriminavimo ir gero administravimo principus.

                           —

                           Taryba netinkamai motyvavo savo sprendimą palikti ieškovą subjektų, kuriems taikomos sankcijos, sąraše. Nurodydama „priemonių poveikį siekiant Sąjungos politikos tikslų“, ji nepatikslino, apie kokį poveikį kalbama ir kaip priemonėmis toks poveikis būtų daromas.

                           —

                           Palikdama ieškovą bendrovių, kurioms taikomos sankcijos, sąraše, Taryba piktnaudžiavo įgaliojimais. Taryba praktiškai atsisakė laikytis Bendrojo Teismo sprendimo byloje T-13/11. Taryba nepaisė Europos Sąjungos institucinės sandaros ir ieškovo teisės į teisingumą bei jo taikymą. Be to, Taryba nevykdė pareigų ir įsipareigojimų pagal 2013 m. lapkričio 15 d. Tarybos sprendimą 2013/661/BUSP ir 2013 m. lapkričio 15 d. Tarybos įgyvendinimo reglamentą (ES) Nr. 1154/2013, kaip Bendrasis Teismas juos buvo aiškiai nurodęs Tarybai minėtame sprendime.

                           —

                           Taryba pažeidė teisėtų lūkesčių principą, nes nesilaikė Bendrojo Teismo sprendimo byloje, kurioje Taryba pralaimėjo, neatsižvelgė net į to sprendimo pagrindimą ir motyvus, padarė faktinę klaidą dėl ieškovo veiklos ir tariamo vaidmens Irano vyriausybės atžvilgiu, neatliko jokio tyrimo dėl realaus ieškovo vaidmens ir jo veiklos Irane, nors Bendrasis Teismas buvo nurodęs, kad tai labai svarbus ES sankcijų Iranui taikymo tvarkos aspektas, ir taikė sankcijas po 2014 m. sausio 20 d., t. y. po to, kai ES nebeprieštaravo veiklai, kuria teikiama pajamų Iranui, nes Iranas nebelaikomas vykdančiu branduolinių ginklų platinimo veiklą.

                           —

                           Taryba pažeidė proporcingumo principą. Sankcijos taikytos dėl Irano branduolinių ginklų platinimo veiklos. Taryba nenustatė ir negali nustatyti, kad ieškovas tiesiogiai arba netiesiogiai teikė paramą branduolinių ginklų platinimui Irane. Ji netgi nebeteigia, kad ieškovas konkrečiai prisideda prie branduolinių ginklų platinimo Irane. Atsižvelgiant į tai, kad sankcijomis nebuvo padarytas poveikis branduolinių ginklų platinimui, sankcijų tikslu nepateisinamas naudos, kurią ieškovas gauna pagal Bendrojo Teismo sprendimą, panaikinimas ir spaudimas, kuris jomis daromas visai ES teisminės apsaugos sistemai, jau nekalbant apie ieškovo teisę į nuosavybę ir teisę vykdyti prekybos veiklą. Ši išvada patvirtinta 2014 m. sausio 20 d. priėmus Tarybos reglamentą, kuriuo panaikinamos kai kurios sankcijos remiantis tuo, kad pripažinta, jog Iranas iš tikrųjų nevykdo branduolinių ginklų platinimo veiklos.

      (1)  2010 m. liepos 26 d. Tarybos sprendimas dėl ribojamųjų priemonių Iranui, kuriuo panaikinama Bendroji pozicija 2007/140/BUSP (OL L 195, 2010, p. 39).

      (2)  2012 m. sausio 23 d. Tarybos sprendimas 2012/35/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui (OL L 19, 2012, p. 22).

      (3)  2012 m. kovo 23 d. Tarybos reglamentas (ES) Nr. 267/2012 dėl ribojamųjų priemonių Iranui, kuriuo panaikinamas Reglamentas (ES) Nr. 961/2010 (OL L 88, 2012, p. 1).


               24.11.2007

               LT

               Europos Sąjungos oficialusis leidinys

               C 283/1

         (2007/C 283/01)
   Paskutinis Teisingumo Teismo Europos Sąjungos Oficialiajame leidinyje skelbiamas leidinys

         OL C 269, 2007 11 10

   Skelbti leidiniai:

      OL C 247, 2007 10 20

      OL C 235, 2007 10 6

      OL C 223, 2007 9 22

      OL C 211, 2007 9 8

      OL C 183, 2007 8 4

      OL C 170, 2007 7 21

   Šiuos tekstus galite rasti adresu:

               EUR-Lex: http://eur-lex.europa.eu


title: Byla T-448/04 2007 m. rugsėjo 12 d. Pirmosios instancijos teismo sprendimas Komisija prieš Trends (Arbitražinė išlyga — Ketvirtoji mokslinių tyrimų, technologijų plėtros ir demonstracinės veiklos bendroji programa — Sutartys susijusios su bendrojo intereso telematikos priemonių projektais — Deklaruojamų išlaidų dalį pagrindžiančių dokumentų nebuvimas ir jos neatitikimas sutarties sąlygoms — Sumokėtų sumų gražinimas)

text:
               20.10.2007

               LT

               Europos Sąjungos oficialusis leidinys

               C 247/28

         2007 m. rugsėjo 12 d. Pirmosios instancijos teismo sprendimas Komisija prieš Trends

   (Byla T-448/04) (1)

   (Arbitražinė išlyga - Ketvirtoji mokslinių tyrimų, technologijų plėtros ir demonstracinės veiklos bendroji programa - Sutartys susijusios su bendrojo intereso telematikos priemonių projektais - Deklaruojamų išlaidų dalį pagrindžiančių dokumentų nebuvimas ir jos neatitikimas sutarties sąlygoms - Sumokėtų sumų gražinimas)
   (2007/C 247/44)
   Proceso kalba: graikų
   Šalys

      Ieškovė: Europos Bendrijų Komisija, atstovaujama M. Patakia, padedamo advokatų M. Bra, K. Kapoutzidou ir S. Chatzigiannis, o vėliau — K. Kapoutzidou ir S. Chatzigiannis

      Atsakovė: Transport Environment Development Systems (Trends) (Atėnai, Graikija), atstovaujama advokatų V. Christianos ir V. Vlassi
   Bylos dalykas
   Pagal arbitražinę išlygą EB 238 straipsnio prasme Komisijos pateiktas prašymas, kuriuo siekiama priteisti iš Trends grąžinti Komisijai 48 046 eurų sumą, padidintą sutartyje nustatytomis palūkanomis arba, nepatenkinus šio reikalavimo, delspinigiais.
   Rezoliucinė dalis

               1.

               Atmesti papildomą prašymą.

               2.

               Priteisti iš Transport Environment Development Systems (Trends) sumokėti Komisijai 48 046 eurų sumą, padidintą 5,5 % metiniais delspinigiais, skaičiuojamais nuo 1999 m. sausio 1 d. iki visiško atsiskaitymo.

               3.

                  Trends padengia bylinėjimosi išlaidas.

      (1)  OL C 184, 2003 8 2 (buvusi byla C-249/03).


title: Byla T-106/16: 2016 m. kovo 17 d. pareikštas ieškinys byloje zero/EUIPO – Hemming (ZIRO)

text:
               17.5.2016

               LT

               Europos Sąjungos oficialusis leidinys

               C 175/18

         2016 m. kovo 17 d. pareikštas ieškinys byloje zero/EUIPO – Hemming (ZIRO)

   (Byla T-106/16)
   (2016/C 175/21)
   Kalba, kuria surašytas ieškinys: anglų

      Šalys

      Ieškovė: zero Holding GmbH & Co. KG (Brėmenas, Vokietija), atstovaujama advokato M. Nentwig

      Atsakovė: Europos Sąjungos intelektinės nuosavybės tarnyba (EUIPO)

      Kita procedūros Apeliacinėje taryboje šalis: Oliver Hemming (Cadbury, Jungtinė Karalystė)

      Su procedūra VRDT susijusi informacija

      Prekių ženklo, dėl kurio kilo ginčas, savininkė: kita procedūros Apeliacinėje taryboje šalis

      Prekių ženklas, dėl kurio kilo ginčas: vaizdinis Sąjungos prekių ženklas, kuriame yra žodinis elementas ZIRO – Sąjungoje galiojanti tarptautinė registracija Nr. 12 264 958

      Procedūra EUIPO: protesto procedūra

      Ginčijamas sprendimas: 2016 m. sausio 12 d. EUIPO ketvirtosios apeliacinės tarybos sprendimas byloje R 71/2015-4

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą,

               —

               priteisti iš EUIPO bylinėjimosi išlaidas.

      Pagrindai, kuriais remiamasi

               —

               Reglamento Nr. 207/2009 8 straipsnio 1 dalies b punkto pažeidimas,

               —

               Reglamento Nr. 2868/95 75 straipsnio antro sakinio pažeidimas.


title: Byla C-107/06  2006 m. vasario 22 d.  Europos Bendrijų Komisijos pareikštas ieškinys Graikijos Respublikai

text:
               8.4.2006

               LT

               Europos Sąjungos oficialusis leidinys

               C 86/22

         2006 m. vasario 22 d. Europos Bendrijų Komisijos pareikštas ieškinys Graikijos Respublikai
   (Byla C-107/06)
   (2006/C 86/43)
   Proceso kalba: graikų
   2006 m. vasario 22 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos teisės patarėjų Richard Lyal ir Dimitrios Triantafyllou, nurodžiusių adresą dokumentams įteikti Liuksemburge, ieškinys Graikijos Respublikai.
   Europos Bendrijų Komisija Teisingumo Teismo prašo:

               —

               pripažinti, kad nepriimdama įstatymų ir kitų teisės aktų, būtinų įgyvendinti 2003 m. gruodžio 22 d. Tarybos direktyvą 2003/123/EB, iš dalies keičiančią Direktyvą 90/435/EEB dėl bendrosios mokesčių sistemos, taikomos įvairių valstybių narių patronuojančioms ir dukterinėms bendrovėms (1), arba bet kuriuo atveju nepateikdama jų Komisijai, Graikijos Respublika neįvykdė įsipareigojimų pagal šios direktyvos 2 straipsnį,

               —

               priteisti iš Graikijos Respublikos bylinėjimosi išlaidas.

         Ieškinio pagrindai ir pagrindiniai argumentai
   Direktyvos perkėlimo į nacionalinę teisę terminas baigėsi 2005 m. sausio 1 d.

      (1)  OL L 7, 2004 1 13, p. 41.


title: Byla T-389/10: 2015 m. liepos 15 d. Bendrojo Teismo sprendimas byloje SLM ir Ori Martin/Komisija (Konkurencija — Karteliai — Europos įtempiamosios plieninės armatūros rinka — Kainų nustatymas, rinkos pasidalijimas ir keitimasis jautria komercine informacija — Sprendimas, kuriuo konstatuojamas SESV 101 straipsnio pažeidimas — Vienintelis, sudėtinis ir tęstinis pažeidimas — Senatis — 2006 m. baudų apskaičiavimo gairės — Atsakomybės už pažeidimą priskyrimas patronuojančiai bendrovei — Proporcingumas — Baudų ir sankcijų individualumo principas — Neribota jurisdikcija)

text:
               14.9.2015

               LT

               Europos Sąjungos oficialusis leidinys

               C 302/32

         2015 m. liepos 15 d. Bendrojo Teismo sprendimas byloje SLM ir Ori Martin/Komisija

   (Byla T-389/10) (1)

   ((Konkurencija - Karteliai - Europos įtempiamosios plieninės armatūros rinka - Kainų nustatymas, rinkos pasidalijimas ir keitimasis jautria komercine informacija - Sprendimas, kuriuo konstatuojamas SESV 101 straipsnio pažeidimas - Vienintelis, sudėtinis ir tęstinis pažeidimas - Senatis - 2006 m. baudų apskaičiavimo gairės - Atsakomybės už pažeidimą priskyrimas patronuojančiai bendrovei - Proporcingumas - Baudų ir sankcijų individualumo principas - Neribota jurisdikcija))
   (2015/C 302/41)
   Proceso kalba: italų

      Šalys

      Ieškovės: Siderurgica Latina Martin SpA (SLM) (Čepranas, Italija), atstovaujama advokatų G. Belotti ir F. Covone (byla T-389/10), ir Ori Martin SA (Liuksemburgas, Liuksemburgas), atstovaujama advokato P. Ziotti (byla T-419/10)

      Atsakovė: Europos Komisija, iš pradžių atstovaujama B. Gencarelli, V. Bottka ir P. Rossi, po to – V. Bottka, P. Rossi ir G. Conte

      Dalykas

   Prašymas panaikinti ir pakeisti 2010 m. birželio 30 d. Komisijos sprendimą C (2010) 4387 final dėl procedūros pagal SESV 101 straipsnį ir EEE susitarimo 53 straipsnį (byla COMP/38344 – Įtempiamoji armatūra), iš dalies pakeistą 2010 m. rugsėjo 30 d. Komisijos sprendimu C (2010) 6676 final ir 2011 m. balandžio 4 d. Komisijos sprendimu C (2011) 2269 final.

      Rezoliucinė dalis

               1.

               Sujungti bylas T-389/10 ir T-419/10 tam, kad būtų bendrai priimtas sprendimas.

               2.

               Panaikinti 2010 m. birželio 30 d. Komisijos sprendimo C (2010) 4387 final dėl procedūros pagal SESV 101 straipsnį ir EEE susitarimo 53 straipsnį (byla COMP/38344 – Įtempiamoji armatūra), iš dalies pakeisto 2010 m. rugsėjo 30 d. Komisijos sprendimu C (2010) 6676 final ir 2011 m. balandžio 4 d. Komisijos sprendimu C (2011) 2269 final, 1 straipsnio 16 punktą, kiek Siderurgica Latina Martin SpA (SLM) kaltinama nuo 1997 m. vasario 10 d. iki 1997 m. balandžio 14 d. dalyvavusi visuose susitarimuose ir vykdžiusi suderintus veiksmus plieninės armatūros sektoriuje vidaus rinkoje ir Europos ekonominėje erdvėje (EEE).

               3.

               Panaikinti Sprendimo C (2010) 4387 final, iš dalies pakeisto Sprendimu C (2010) 6676 final ir Sprendimu C (2011) 2269 final, 2 straipsnio 16 punktą.

               4.

               Sumažinti SLM skirtą baudą nuo 19,8 mln. EUR iki 19 mln. EUR, iš kurių 13,3 mln. EUR skirti solidariai atsakingai Ori Martin SA; atsižvelgiant į Reglamento (EB) Nr. 1/2003 23 straipsnio 2 dalyje nustatytą 10 % bendrosios apyvartos ribą, SLM skirtos baudos dydis yra 1,956 mln. EUR.

               5.

               Atmesti likusią ieškinių dalį.

               6.

               Komisija padengia savo bylinėjimosi išlaidas, du trečdalius SLM ir trečdalį Ori Martin bylinėjimosi išlaidų.

               7.

               SLM padengia trečdalį savo bylinėjimosi išlaidų.

               8.

               Ori Martin padengia du trečdalius savo bylinėjimosi išlaidų.

      (1)  OL C 301, 2010 11 6.


title: Byla C-113/06 2006 m. rugsėjo 19 d. Teisingumo Teismo pirmininko nutartis Europos Bendrijų Komisija prieš Liuksemburgo Didžiąją Hercogystę

text:
               2.12.2006

               LT

               Europos Sąjungos oficialusis leidinys

               C 294/37

         2006 m. rugsėjo 19 d. Teisingumo Teismo pirmininko nutartis Europos Bendrijų Komisija prieš Liuksemburgo Didžiąją Hercogystę
   (Byla C-113/06) (1)

   (2006/C 294/75)

      Proceso kalba: prancūzų

   Teisingumo Teismo pirmininkas nutartimi nurodė išbraukti bylą iš registro.

      (1)  OL C 86, 2006 4 8.


title: Byla F-123/15: 2015 m. rugsėjo 21 d. pareikštas ieškinys byloje ZZ/Komisija

text:
               30.11.2015

               LT

               Europos Sąjungos oficialusis leidinys

               C 398/79

         2015 m. rugsėjo 21 d. pareikštas ieškinys byloje ZZ/Komisija

   (Byla F-123/15)
   (2015/C 398/94)
   Proceso kalba: prancūzų

      Šalys

      Ieškovas: ZZ, atstovaujamas advokatų S. Orlandi ir T. Martin

      Atsakovė: Europos Komisija

      Ginčo dalykas bei aprašymas

   Panaikinti konkurso EPSO/AD/293/14 atrankos komisijos sprendimą nesuteikti ieškovui pakankamo balų skaičiaus tam, kad jis būtų pakviestas į vertinimo centrą.

      Ieškovo reikalavimai

               —

               Panaikinti 2015 m. birželio 11 d. konkurso EPSO/AD/293/14 atrankos komisijos sprendimą, kuriuo atsisakoma pakviesti ieškovą į vertinimo centre rengiamus atrankos testus.

               —

               Priteisti iš Komisijos bylinėjimosi išlaidas.


title: Byla F-75/15: 2016 m. rugpjūčio 12 d. pareikštas ieškinys byloje OT/Komisija

text:
               17.10.2016

               LT

               Europos Sąjungos oficialusis leidinys

               C 383/30

         2016 m. rugpjūčio 12 d. pareikštas ieškinys byloje OT/Komisija

   (Byla F-75/15)
   (2016/C 383/39)
   Proceso kalba: anglų

      Šalys

      Ieškovė: OT, atstovaujama advokato D. Sobor

      Atsakovė: Europos Komisija

      Ginčo dalykas bei aprašymas

   2014 m. rugsėjo 26 d. atsakovės sprendimo atmesti ieškovės kandidatūrą į Europos narkotikų ir narkomanijos stebėsenos centro direktoriaus pareigas panaikinimas ir prašymas atlyginti tariamai patirtą turtinę ir neturtinę žalą.

      Ieškovės reikalavimai

               —

               Panaikinti 2014 m. rugsėjo 26 d. atsakovės sprendimą atmesti ieškovės kandidatūrą į Europos narkotikų ir narkomanijos stebėsenos centro direktoriaus pareigas;

               —

               panaikinti 2015 m. balandžio 9 d. atsakovės sprendimą atmesti ieškovės skundą;

               —

               priteisti iš atsakovės sumokėti ieškovei 2 836 107 EUR (du milijonus aštuonis šimtus trisdešimt šešis tūkstančius vieną šimtą septynis eurus) ieškovės patirtai turtinei žalai atlyginti;

               —

               priteisti iš atsakovės 100 000 EUR (vieną šimtą tūkstančių eurų) ieškovės patirtai neturtinei žalai atlyginti; ir

               —

               priteisti iš atsakovės bylinėjimosi išlaidas.


title: Byla C-404/09: 2011 m. lapkričio 24 d. Teisingumo Teismo (ketvirtoji kolegija) sprendimas byloje Europos Komisija prieš Ispanijos Karalystę (Valstybės įsipareigojimų neįvykdymas — Direktyva 85/337/EEB — Tam tikrų projektų poveikio aplinkai vertinimas — Direktyva 92/43/EEB — Natūralių buveinių apsauga — Laukinė fauna ir flora — Atviro tipo anglies kasyklos — „Alto Sil“ teritorija — Specialios apsaugos teritorija — Bendrijos svarbos teritorija — Rudasis lokys (Ursus arctos) — Kurtinys (Tetrao urogallus))

text:
               28.1.2012

               LT

               Europos Sąjungos oficialusis leidinys

               C 25/3

      2011 m. lapkričio 24 d. Teisingumo Teismo (ketvirtoji kolegija) sprendimas byloje Europos Komisija prieš Ispanijos Karalystę

      (Byla C-404/09) (1)

      (Valstybės įsipareigojimų neįvykdymas - Direktyva 85/337/EEB - Tam tikrų projektų poveikio aplinkai vertinimas - Direktyva 92/43/EEB - Natūralių buveinių apsauga - Laukinė fauna ir flora - Atviro tipo anglies kasyklos - „Alto Sil“ teritorija - Specialios apsaugos teritorija - Bendrijos svarbos teritorija - Rudasis lokys (Ursus arctos) - Kurtinys (Tetrao urogallus))
      (2012/C 25/05)
      Proceso kalba: ispanų

         Šalys

         Ieškovė: Europos Komisija, atstovaujama D. Recchia, F. Castillo de la Torre ir J.-B. Laignelot

         Atsakovė: Ispanijos Karalystė, atstovaujama N. Díaz Abad

         Dalykas

      Valstybės įsipareigojimų neįvykdymas — 1985 m. birželio 27 d. Tarybos direktyvos 85/337/EEB dėl tam tikrų valstybės ir privačių projektų poveikio aplinkai vertinimo, iš dalies pakeistos Direktyva 97/11/EEB (OL L 175, p. 40; 2004 m. specialusis leidimas lietuvių k., 15 sk., 1 t., p. 248), 2 ir 3 straipsnių, 5 straipsnio 1 ir 3 dalių ir 1992 m. gegužės 21 d. Tarybos direktyvos 92/43/EEB dėl natūralių buveinių ir laukinės faunos bei floros apsaugos (OL L 206, p. 7; 2004 m. specialusis leidimas lietuvių k., 15 sk., 2 t., p. 102) 6 straipsnio 2–4 dalių, jas siejant su tos pačios direktyvos 7 straipsniu, pažeidimas — Atviro tipo kasyklų veikla — Speciali saugoma teritorija „Alto Sil“ (ES0000210) — Kantabrijos kurtinių buveinė

         Rezoliucinė dalis

                  1.

                  Davusi sutikimą atviro tipo kasyklose „Nueva Julia“ ir „Ladrones“ planuojamai veiklai, tačiau nepareikalavusi atlikti su tuo susijusio vertinimo, skirto tinkamai nustatyti, apibūdinti ir įvertinti egzistuojančių atviro tipo kasyklų projektų, išskyrus „Ladrones“ kasyklą, kiek tai susiję su rudaisiais lokiais (Ursus arctos), tiesioginį, netiesioginį ir kompleksinį poveikį, Ispanijos Karalystė neįvykdė įsipareigojimų pagal 1985 m. birželio 27 d. Tarybos direktyvos 85/337/EEB dėl tam tikrų valstybės ir privačių projektų poveikio aplinkai vertinimo, iš dalies pakeistos 1997 m. kovo 3 d. Tarybos direktyva 97/11/EB, 2 ir 3 straipsnius bei 5 straipsnio 1 ir 3 dalis.

                  2.

                  Nuo 2000 m., kai „Alto Sil“ teritorija buvo pripažinta SAT pagal 1979 m. balandžio 2 d. Tarybos direktyvą 79/409/EEB dėl laukinių paukščių apsaugos, iš dalies pakeistą 1997 m. liepos 29 d. Komisijos direktyva 97/49/EB,

                              —

                              davusi sutikimą atviro tipo kasyklose „Nueva Julia“ ir „Ladrones“ planuojamai veiklai, tačiau tinkamai neįvertinusi su tuo susijusio šių projektų galimo poveikio ir bet kuriuo atveju neįvykdžiusi sąlygų, kurioms esant leidžiama įgyvendinti projektus nepaisant pavojaus, minėtų projektų keliamo kurtiniams (Tetrao urogallus), kurie yra viena iš gamtos vertybių, dėl kurių „Alto Sil“ teritorija buvo klasifikuota kaip specialios apsaugos teritorija, t. y. nesant kitų sprendimų, egzistuojant privalomiesiems viršesnio viešojo intereso pagrindams ir pranešus Europos Komisijai apie kompensacines priemones, būtinas Natura 2000 tinklo vientisumui užtikrinti, ir

                              —

                              nesiėmusi priemonių, kurios būtinos, kad „Feixolín“, „Fonfría“ ir „Ampliación de Feixolín“ kasyklomis nebūtų pakenkta buveinėms, įskaitant rūšių buveines, ir išvengta, kad jomis bus labai trikdomi kurtiniai, kurių buvimas „Alto Sil“ teritorijoje buvo priežastis įsteigti minėtą specialios apsaugos teritoriją,

                        Ispanijos Karalystė neįvykdė su specialios apsaugos teritorija „Alto Sil“ susijusių įsipareigojimų pagal 1992 m. gegužės 21 d. Tarybos direktyvos 92/43/EEB dėl natūralių buveinių ir laukinės faunos bei floros apsaugos 6 straipsnio 2–4 dalis, siejamas su šios direktyvos 7 straipsniu,

                  3.

                  Nuo 2004 m. gruodžio mėn. nesiėmusi priemonių, kurios būtinos, kad „Feixolín“, „Salguero-Prégame-Valdesegadas“, „Fonfría“, „Nueva Julia“ ir „Ampliación de Feixolín“ kasyklomis nebūtų pakenkta buveinėms, įskaitant rūšių buveines, ir išvengta, kad jomis bus trikdomos rūšys, Ispanijos Karalystė neįvykdė su Bendrijos svarbos teritorija „Alto Sil“ susijusių įsipareigojimų pagal 1992 m. gegužės 21 d. Tarybos direktyvos 92/43/EEB dėl natūralių buveinių ir laukinės faunos bei floros apsaugos 6 straipsnio 2 dalį.

                  4.

                  Atmesti likusią ieškinio dalį.

                  5.

                  Ispanijos Karalystė, be savo bylinėjimosi išlaidų, padengia du trečdalius Europos Komisijos patirtų bylinėjimosi išlaidų. Europos Komisija padengia trečdalį savo bylinėjimosi išlaidų.

         (1)  OL C 11, 2010 1 16.


title: Byla C-25/14: 2014 m. sausio 20 d. Conseil d'État (Prancūzija) pateiktas prašymas priimti prejudicinį sprendimą byloje Union des syndicats de l'immobilier (UNIS) prieš Ministre du travail, de l’emploi, de la formation professionnelle et du dialogue social, Syndicat national des résidences de tourisme (SNRT) ir kt.

text:
               22.3.2014

               LT

               Europos Sąjungos oficialusis leidinys

               C 85/17

         2014 m. sausio 20 d.Conseil d'État (Prancūzija) pateiktas prašymas priimti prejudicinį sprendimą byloje Union des syndicats de l'immobilier (UNIS) prieš Ministre du travail, de l’emploi, de la formation professionnelle et du dialogue social, Syndicat national des résidences de tourisme (SNRT) ir kt.

   (Byla C-25/14)
   2014/C 85/30
   Proceso kalba: prancūzų

      Prašymą priimti prejudicinį sprendimą pateikęs teismas

      Conseil d'État

      Šalys pagrindinėje byloje

      Pareiškėja: Union des syndicats de l'immobilier (UNIS)

      Kitos proceso šalys: Ministre du travail, de l’emploi, de la formation professionnelle et du dialogue social, Syndicat national des résidences de tourisme (SNRT) ir kt.

      Prejudicinis klausimas

   Ar pagal Sutarties dėl Europos Sąjungos veikimo 56 straipsnį kylančios skaidrumo pareigos laikymasis yra privaloma išankstinė sąlyga, kai valstybė narė siekia kolektyvinės sutarties, kuria vienam socialinių partnerių pasirinktam subjektui pavedamas darbuotojams nustatytos privalomos papildomos socialinio draudimo sistemos valdymas, taikymo sritį išplėsti visoms sektoriaus įmonėms?


title: Byla F-10/12: 2013 m. kovo 19 d. Tarnautojų teismo (pirmoji kolegija) sprendimas byloje SF (*1) prieš Komisiją (Viešoji tarnyba — Darbo užmokestis — Dienpinigiai — Perkėlimas — Dienpinigių paskyrimas — Pareigūnas, turintis būstą naujoje paskyrimo vietoje — Įrodymas patyrus išlaidų iš anksto įsikuriant naujoje paskyrimo vietoje)

text:
                  2013 5 25

                  LT

                  Europos Sąjungos oficialusis leidinys

                  C 147/33

         2013 m. kovo 19 d. Tarnautojų teismo (pirmoji kolegija) sprendimas byloje  SF (*1) prieš Komisiją

         (Byla F-10/12) (1)

         (Viešoji tarnyba - Darbo užmokestis - Dienpinigiai - Perkėlimas - Dienpinigių paskyrimas - Pareigūnas, turintis būstą naujoje paskyrimo vietoje - Įrodymas patyrus išlaidų iš anksto įsikuriant naujoje paskyrimo vietoje)
         (2013/C 147/61)
         Proceso kalba: prancūzų

            Šalys

            Ieškovas: SF (*1), atstovaujamas advokato S. Pappas

            Atsakovė: Europos Komisija, atstovaujama J. Currall ir D. Martin

            Dalykas

         Viešoji tarnyba — Prašymas panaikinti Komisijos sprendimą, kuriuo atsisakyta skirti ieškovui dienpinigius.

            Sprendimo rezoliucinė dalis

                     1.

                     Atmesti ieškinį.

                     2.

                     Europos Komisija padengia savo bylinėjimosi išlaidas ir pusę  SF (*1) bylinėjimosi išlaidų.

                     3.

                      SF (*1) padengia pusę savo bylinėjimosi išlaidų.

            (*1)  Informacija ištrinta arba pakeista pagal asmens duomenų apsaugos ir (arba) konfidencialumo reikalavimus.

            (1)  OL C 65, 2012 3 3, p. 29.


title: Byla F-39/07 2007 m. balandžio 23 d. pareikštas ieškinys byloje Campos Valls prieš Tarybą

text:
               9.6.2007

               LT

               Europos Sąjungos oficialusis leidinys

               C 129/28

         2007 m. balandžio 23 d. pareikštas ieškinys byloje Campos Valls prieš Tarybą

   (Byla F-39/07)
   (2007/C 129/49)
   Proceso kalba: prancūzų
   Šalys

      Ieškovas: Manuel Campos Valls (Briuselis, Belgija), atstovaujamas advokatų S. Orlandi, J.-N. Louis, A. Coolen ir E. Marchal

      Atsakovė: Europos Sąjungos Taryba
   Ieškovo reikalavimai

               —

               Panaikinti Paskyrimų tarnybos sprendimą atmesti ieškovo kandidatūrą į GD A III departamento — Dokumentų vertimas ir rengimas — Kalbų tarnyba — ispanų skyriaus vadovo pareigas bei sprendimą paskirti kitą kandidatą į šias pareigas.

               —

               Priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai
   Savo ieškiniui pagrįsti ieškovas nurodo vienintelį ieškinio pagrindą, susijusį su pranešimo apie konkursą Nr. 60/06 pažeidimu, akivaizdžia vertinimo klaida ir Pareigūnų tarnybos nuostatų 45 straipsnio pažeidimu tiek, kiek pasirinktas kandidatas užimti ginčijamas pareigas neturėjo, skirtingai nuo ieškovo, pranešime apie konkursą reikalaujamų techninių vertimo žinių. Tarybos nurodytas argumentas, pagal kurį šios žinios turėjo būti įvertintos atsižvelgiant į personalo valdymo funkcijas, kurias turi vykdyti skyriaus vadovas, pažeidžia pranešimą apie konkursą.


title: 2004 m. gruodžio 9 d. Teisingumo Teismo sprendimas (šeštoji kolegija), Byloje C-219/03: Europos Bendrijų Komisija prieš Ispanijos Karalystę (Valstybės įsipareigojimų neįvykdymas — Pridėtinės vertės apmokestinimas)

text:
               5.2.2005

               LT

               Europos Sąjungos oficialusis leidinys

               C 31/3

      TEISINGUMO TEISMO SPRENDIMAS

   (šeštoji kolegija)
   2004 m. gruodžio 9 d.
   Byloje C-219/03: Europos Bendrijų Komisija prieš Ispanijos Karalystę (1)

   (Valstybės įsipareigojimų neįvykdymas - Pridėtinės vertės apmokestinimas)
   (2005/C 31/07)
   Proceso kalba: ispanų
   Byloje C-219/03 Europos Bendrijų Komisija, atstovaujama M. Diaz-Llanos La Roche ir L. Escobar Guerrero, prieš Ispanijos Karalystę, atstovaujamą L. Fraguas Gadea, dėl 2003 m. gegužės 19 d. pareikšto ieškinio dėl įsipareigojimų neįvykdymo pagal EB sutarties 226 straipsnį, Teisingumo Teismas (šeštoji kolegija), susidedantis iš kolegijos pirmininko A. Borg Barthet, teisėjų J.-P. Puissochet (pranešėjas) ir S. von Bahr; generalinė advokatė: J. Kokott, sekretorius: R. Grass, 2004 m. gruodžio 9 d. priėmė sprendimą, kurio rezoliucinėje dalyje nurodyta:

               1)

               Pridėtinės vertės, gautos nuo 1997 m. sausio 1 d. dėl iki 1994 m. gruodžio 31 d. įgytų akcijų perleidimo, apmokestinimo atžvilgiu palikdama galioti mokesčių tvarką, kuri yra mažiau palanki akcijoms, kotiruojamoms Ispanijos teisės aktų nereglamentuojamose rinkose, nei tose, kurias šie aktai reglamentuoja, Ispanijos Karalystė neįvykdė savo įsipareigojimų pagal EB sutarties 49 ir 56 straipsnius bei 1992 m. gegužės 2 d. EEE susitarimo 36 ir 40 straipsnius.

               2)

               Priteisti iš Ispanijos Karalystės bylinėjimosi išlaidas.

      (1)  OL C 184, 2004 8 2.


title: Byla C-407/09: 2011 m. kovo 31 d. Teisingumo Teismo (pirmoji kolegija) sprendimas byloje Europos Komisija prieš Graikijos Respubliką (Valstybės įsipareigojimų neįvykdymas — Pareigos įvykdyti Teisingumo Teismo sprendimą neįvykdymas — Piniginės baudos — Vienkartinės sumos skyrimas)

text:
               21.5.2011

               LT

               Europos Sąjungos oficialusis leidinys

               C 152/5

         2011 m. kovo 31 d. Teisingumo Teismo (pirmoji kolegija) sprendimas byloje Europos Komisija prieš Graikijos Respubliką

   (Byla C-407/09) (1)

   (Valstybės įsipareigojimų neįvykdymas - Pareigos įvykdyti Teisingumo Teismo sprendimą neįvykdymas - Piniginės baudos - Vienkartinės sumos skyrimas)
   2011/C 152/08
   Proceso kalba: graikų

      Šalys

      Ieškovė: Europos Komisija, atstovaujama M. Condou-Durande ir A.-M. Rouchaud-Joët

      Atsakovė: Graikijos Respublika, atstovaujama A. Samoni-Rantou ir N. Dafniou

      Dalykas

   Valstybės įsipareigojimų neįvykdymas — EB 228 straipsnis — 2007 m. liepos 18 d. Teisingumo Teismo sprendimo byloje C-26/07 neįvykdymas — Nuostatų, būtinų įgyvendinti 2004 m. balandžio 29 d. Tarybos direktyvą 2004/80/EB dėl kompensacijos nusikaltimų aukoms (OL L 261, p. 15; 2004 m. specialusis leidimas lietuvių k., 19 sk., 7 t., p. 65) nepriėmimas — Prašymas skirti baudos mokestį

      Rezoliucinė dalis

               1.

               Iki Europos Bendrijų Komisijos 2008 m. rugsėjo 23 d. pagal EB 228 straipsnį priimtoje pagrįstoje nuomonėje nustatyto termino pabaigos nesiėmusi priemonių įvykdyti 2007 m. liepos 18 d. Sprendimą Komisija prieš Graikiją (C-26/07), Graikijos Respublika neįvykdė įsipareigojimų pagal šio straipsnio 1 dalį.

               2.

               Įpareigoti Graikijos Respubliką sumokėti Komisijai į jos sąskaitą „Nuosavi Europos Sąjungos ištekliai“ trijų milijonų eurų dydžio vienkartinę sumą.

               3.

               Priteisti iš Graikijos Respublikos bylinėjimosi išlaidas.

      (1)  OL C 11, 2010 1 16.


title: Byla T-701/15: 2015 m. lapkričio 25 d. pareikštas ieškinys byloje Stock Polska/VRDT – Lass & Steffen (LUBELSKA)

text:
               1.2.2016

               LT

               Europos Sąjungos oficialusis leidinys

               C 38/72

         2015 m. lapkričio 25 d. pareikštas ieškinys byloje Stock Polska/VRDT – Lass & Steffen (LUBELSKA)

   (Byla T-701/15)
   (2016/C 038/97)
   Kalba, kuria surašytas ieškinys: lenkų

      Šalys

      Ieškovė: Stock Polska Sp. z o. o. (Varšuva, Lenkija), atstovaujama advokato T. Gawrylczyk

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)

      Kita procedūros Apeliacinėje taryboje šalis: Lass & Steffen GmbH Wein- und Spirituosen-Import (Liubekas, Vokietija)

      Su procedūra VRDT susijusi informacija

      Pareiškėja: ieškovė.

      Prekių ženklas, dėl kurio kilo ginčas: vaizdinis Bendrijos prekių ženklas, kuriame yra žodinis elementas LUBELSKA – Registracijos paraiška Nr. 11 657 459.

      Procedūra VRDT: protesto procedūra.

      Ginčijamas sprendimas: 2015 m. rugsėjo 24 d. VRDT penktosios apeliacinės tarybos sprendimas byloje R 1788/2014-5.

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą,

               —

               priteisti iš VRDT bylinėjimosi išlaidas.

      Pagrindas, kuriuo remiamasi

               —

               Reglamento Nr. 207/2009 8 straipsnio 1 dalies b punkto pažeidimas.


title: Byla C-466/06 2006 m. lapkričio 21 d. Tribunal de grande instance de Nanterre (Prancūzija) pateiktas prašymas priimti prejudicinį sprendimą byloje Société Roquette Frères SA prieš Direction générale des douanes et des droits indirects ir Recette principale de Gennevilliers de la Direction générale des douanes et des droits indirects

text:
               30.12.2006

               LT

               Europos Sąjungos oficialusis leidinys

               C 326/47

         2006 m. lapkričio 21 d.Tribunal de grande instance de Nanterre (Prancūzija) pateiktas prašymas priimti prejudicinį sprendimą byloje Société Roquette Frères SA prieš Direction générale des douanes et des droits indirects ir Recette principale de Gennevilliers de la Direction générale des douanes et des droits indirects

   (Byla C-466/06)
   (2006/C 326/96)
   Proceso kalba: prancūzų
   Prašymą priimti prejudicinį sprendimą pateikęs teismas
   Tribunal de grande instance de Nanterre
   Šalys pagrindinėje byloje
   Ieškovė: Société Roquette Frères SA

      Atsakovės: Direction générale des douanes et des droits indirects ir Recette principale de Gennevilliers de la Direction générale des douanes et des droits indirects

   Prejudiciniai klausimai

               1.

               Ar Reglamento 1785/81 (1) 24 straipsnio 2 dalis, Reglamento 2038/1999 (2) 27 straipsnio 3 dalis, Reglamento 2073/2000 (3) 1 straipsnis, Reglamento 1745/2002 (4) (1 straipsnio) 2 dalis ir Reglamento 1739/2003 (5) 1 straipsnis galioja tiek, kiek juose maksimalūs pagrindiniai izogliukozės gamybos kiekiai nustatyti Prancūzijai (metropolijos) neatsižvelgiant į šioje valstybėje narėje nuo 1978 m. lapkričio 1 d. iki 1979 m. balandžio 30 d. kaip tarpinį produktą kitų prekybai skirtų produktų gamybai pagamintą izogliukozę?

               2.

               Neigiamai atsakius į pirmą klausimą, ar Komisijos reglamentai 1443/82 (6) ir 314/2002 (7), kuriuose apskaičiuojant gamybos kvotas nenumatoma pašalinti iš finansavimo poreikių sukraus kiekio, esančio perdirbtuose ir, netaikant grąžinamųjų (eksporto) išmokų, eksportuotose produktuose, yra negaliojantys atsižvelgiant atitinkamai į Tarybos reglamentų Nr. 2038/1999 ir 1260/2001 (8) dėl bendro cukraus sektoriaus rinkų organizavimo 33 ir 15 straipsnius bei į proporcingumo ir nediskriminavimo principus?

      (1)  1981 m. birželio 30 d. Tarybos reglamentas (EEB) Nr. 1785/81 dėl bendro cukraus sektoriaus rinkų organizavimo (OL L 177, 1981, p. 4).

      (2)  1999 m. rugsėjo 13 d. Tarybos reglamentas (EB) Nr. 2038/1999 dėl bendro cukraus sektoriaus rinkų organizavimo (OL L 252, 1999, p. 1).

      (3)  2000 m. rugsėjo 29 d. Komisijos reglamentas (EB) dėl cukraus sektoriui skirto gamybos kvotomis garantuoto kiekio ir lengvatinio įvežimo didžiausios spėjamos cukraus rafinavimo fabrikų atsargų paklausos 2000–2001 prekybos metams sumažinimo (OL L 246, 2000, p. 38).

      (4)  2002 m. rugsėjo 30 d. Komisijos reglamentas (EB) dėl cukraus sektoriui skirto gamybos kvotomis garantuoto kiekio ir lengvatinio įvežimo didžiausios spėjamos cukraus rafinavimo fabrikų atsargų paklausos 2002–2003 prekybos metams sumažinimo (OL L 263, 2002, p. 31).

      (5)  2003 m. rugsėjo 30 d. Komisijos reglamentas (EB) dėl cukraus sektoriui skirto gamybos kvotomis garantuoto kiekio ir lengvatinio įvežimo didžiausios spėjamos cukraus rafinavimo fabrikų atsargų paklausos 2003–2004 prekybos metams sumažinimo (OL L 249, 2003, p. 38).

      (6)  1982 m. birželio 8 d. Komisijos reglamentas (EB) Nr. 1443/82, nustatantis išsamias kvotų sistemos taikymo cukraus sektoriuje taisykles (OL L 158, 1982, p. 17).

      (7)  2002 m. vasario 20 d. Komisijos reglamentas (EB) Nr. 314/2002, nustatantis išsamias kvotų sistemos taikymo cukraus sektoriuje taisykles (OL L 50, 2002, p. 40).

      (8)  2001 m. birželio 19 d. Tarybos reglamentas (EB) Nr. 1260/2001 dėl bendro cukraus sektoriaus rinkų organizavimo (OL L 178, 2001, p. 1).